Q=5	C=4	SS=2	LS=0	PS=0	DC=0	LC=0	SD=0	BS=2	G0=230	G1=172	G2=71	DLID=az_RU	BODY=Тәблиғ ишинин бәһрәси — руһани бичин | Аллаһын Падшаһлығы\nЈеһова Падшаһлыг һагда һәгигәт тохумунун ҹүҹәриб бој атмасынын гајғысына галыр\n1, 2. а) Нәјә ҝөрә шаҝирдләр чашгынлыг ичиндә идиләр? б) Иса һансы бичин ишиндән данышырды?\n«БАШЫНЫЗЫ галдырын вә тарлалара бахын, мәһсул јетишиб, бичинә һазырдыр». Иса пејғәмбәрин бу сөзләрини ешидән шаҝирдләри чашгынлыг ичиндә идиләр. Чүнки онлар Исанын ҝөстәрдији истигамәтә баханда мәһсулун һәлә јетишмәдијини ҝөрдүләр. «О, һансы бичиндән данышыр, ахы бичинә һәлә нечә ај вар?» — дејә онлар дүшүнә биләрдиләр (Јәһ. 4:35).\n2 Лакин Иса һәгиги бичиндән данышмырды. О, бу нүмунә әсасында шаҝирдләринә руһани бичин — инсанларын бичини илә бағлы ики ваҹиб дәрс вермәк истәјирди. Бунлар һансылар иди? Ҝәлин бу мәлуматы әтрафлы арашдыраг.\nИш башына кечин вә севинҹ дујун\n3. а) «Тарлалара бахын, мәһсул јетишиб» сөзләрини демәјә Исаны нә тәшвиг етмишди? б) Иса өз сөзләринә неҹә ајдынлыг ҝәтирди?\n3 Иса пејғәмбәрин шаҝирдләри илә етдији сөһбәт ерамызын 30-ҹу илинин сонларында, Сәмәријјәнин Сихар шәһәри јахынлығында олмушду. Шаҝирдләри шәһәрә ҝедәндә Иса булағын јанында отуруб бир гадына тәблиғ едирди. Гадын ешитдикләринин нә дәрәҹәдә ваҹиб олдуғуну дәрһал анлады. Шаҝирдләри Исанын јанына гајыданда о, ешитдикләри һејрәтамиз шејләри јахынлары илә бөлүшмәк үчүн тәләм-тәләсик Сихара ҝетди. Онун данышдыглары бөјүк мараға сәбәб олду вә ҹамаат Исаны ҝөрмәк үчүн тез булаға тәрәф јолланды. Елә һәмин вахт тарлаја бахан Иса чохлу сајда сәмәријјәлинин она доғру ҝәлдијини ҝөрүб деди: «Тарлалара бахын, мәһсул јетишиб». Сонра о, һәгиги јох, руһани бичини нәзәрдә тутдуғуну билдирмәк үчүн сөзүнә давам етди: «Бичинчи... әбәди һәјат үчүн мәһсул јығыр» (Јәһ. 4:5—30, 36).\n4. а) Иса Мәсиһ руһани бичин иши илә бағлы һансы ики мүһүм мәгамы вурғуламышды? б) Биз һансы суаллары нәзәрдән кечирәҹәјик?\n4 Иса Мәсиһ руһани бичин иши илә бағлы һансы ики мүһүм мәгамы вурғуламышды? Биринҹиси, бу иш олдугҹа тәҹилидир. Онун «мәһсул јетишиб» сөзләри давамчыларыны һәрәкәтә сәсләјирди. Бу ишин нә дәрәҹәдә ваҹиб олдуғуну вурғулајараг о, шаҝирдләринә демишди: «Бичинчи артыг әмәк һаггыны алыр». Бәли, бичин иши артыг башламышды — гәтијјән јубанмаг олмазды! Икинҹиси, бу иш ишчиләрә севинҹ ҝәтирир. Иса демишди ки, әкән дә, бичән дә бирҝә севинир (Јәһ. 4:35б, 36). Иса бу гәдәр сәмәријјәлинин она иман ҝәтирдијини ҝөрәндә севиндији кими, шаҝирдләри дә бичин ишиндә үрәкдән чалышмагла бөјүк севинҹ дујаҹагдылар (Јәһ. 4:39—42). Биринҹи әсрдә баш вермиш бу һадисә бизим үчүн мүһүм әһәмијјәт кәсб едир, чүнки һал-һазырда һәјата кечирилән ән бөјүк руһани бичин вахты нәләрин баш вердијини әјани шәкилдә ҝөстәрир. Бәс мүасир дөврдә бичин нә заман башлајыб? Бу ишдә кимләр иштирак едир? Вә о һансы бәһрәләри ҝәтириб?\nПадшаһымыз ән бөјүк бичин ишинә рәһбәрлик едир\n5. Үмумдүнја бичин ишинә ким рәһбәрлик едир вә Јәһјанын алдығы ҝөрүнтүдә бу ишин тәҹили олдуғу неҹә ҝөстәрилир?\n5 Јеһова Аллаһ һәвари Јәһјаја вердији ҝөрүнтүдә Исаны үмумдүнја бичин ишинә тәјин етдијини ҝөстәрмишди. (Вәһј 14:14—16 ајәләрини охујун.) Бу ҝөрүнтүдә Иса башында таҹ, әлиндә ораг тәсвир олунур. Башындакы «гызыл таҹ» онун Падшаһ мөвгејини, әлиндәки «ити ораг» исә Бичинчи кими дашыдығы рола ишарә едир. Јеһова Аллаһ мәләк васитәсилә бичин вахтынын чатдығыны вә јерин мәһсулунун там јетишдијини демәклә ишин тәҹили олдуғуну вурғулајыр. Һәгигәтән дә, «артыг бичин вахтыдыр» — ләнҝимәк олмаз! Аллаһын: «Орағыны ишә сал вә бич», — ҝөстәришинә әсасән, Иса орағыны јерә тушлајыр вә јер үзүндә бичин, јәни инсанларын јығымы башлајыр. Бу мөһтәшәм ҝөрүнтү бизә бир даһа хатырладыр ки, «јерин мәһсулу там јетишиб». Бәс бу бизә үмумдүнја бичин ишинин нә вахт башладығыны мүәјјән етмәјә көмәк едирми? Әлбәттә!\n6. а) Бичин вахты нә заман башлајыб? б) «Јерин мәһсулу» нә заман јығылмаға башлајыб? Изаһ един.\n6 «Вәһј» китабынын 14-ҹү фәслиндә гејд олунан Јәһјанын ҝөрүнтүсүндә Иса, јәни Бичинчи башында таҹ тәсвир олунур (14-ҹү ајә); нәтиҹә етибарилә, бу, онун 1914-ҹү илдә Падшаһ тәјин олунмасындан сонракы вахта аиддир (Дән. 7:13, 14). Бундан бир мүддәт сонра Исаја бичин ишинә башламаг әмр олунур (15-ҹи ајә). Исанын буғда бичини илә бағлы сөјләдији мәсәлдә дә һадисәләр ејни ардыҹыллыгла ҝөстәрилир. О демишди: «Бичин бу дөврүн [јекунудур]». Беләликлә, бичин вахты вә бу дөврүн јекуну ејни вахтда — 1914-ҹү илдә башлајыб. «Бичин вахты» башлајандан бир мүддәт сонра мәһсул јығымы башлајыр (Мәт. 13:30, 39). Өтән илләрә нәзәр саланда ҝөрүрүк ки, мәһсул јығымы Иса Падшаһ оландан бир нечә ил сонра башлајыб. Биринҹиси, 1914-ҹү илдән 1919-ҹу илин әввәлләринә гәдәр Иса мәсһ олунмуш давамчылары арасында тәмизлик иши апарды (Мәл. 3:1—3; 1 Бут. 4:17). Сонра 1919-ҹу илдә «јерин мәһсулу» јығылмаға башлады. Иса јени тәјин олунмуш садиг нөкәр васитәсилә јубанмадан гардашлара тәблиғ ишинин тәҹили олдуғуну анламаға көмәк етди. Ҝәлин нәләрин баш вердијинә нәзәр салаг.\n7. а) Нәјин сајәсиндә гардашлар тәблиғ ишинин тәҹили олдуғуну анладылар? б) Онлар нә етмәјә тәшвиг олундулар?\n7 «Ҝөзәтчи гүлләси» журналынын 1920-ҹи ил ијул сајында дејилирди: «Мүгәддәс Јазылары арашдырмағын нәтиҹәсиндә мәлум олду ки, килсәјә [јығынҹаға] Падшаһлыг һагда мүждәни бәјан етмәк кими бөјүк шәрәфли иш һәвалә олунуб». Мисал үчүн, Әшијанын пејғәмбәрлији сајәсиндә гардашлар Падшаһлыг һагда хош хәбәри бүтүн дүнјада бәјан едилмәли олдуғуну анладылар (Әшј. 49:6; 52:7; 61:1—3). Онлар бу ишин неҹә һәјата кечәҹәјини билмирдиләр, анҹаг әмин идиләр ки, Јеһова онлара мүтләг јол ачаҹаг. (Әшија 59:1 ајәсини охујун.) Тәблиғ ишинин тәҹили олдуғуну ајдын баша дүшмәләри гардашлары бу иши даһа да сүрәтләндирмәјә тәшвиг етди. Онлар буна неҹә һај вердиләр?\n8. 1921-ҹи илдә гардашлар тәблиғ иши илә һансы ики мәгамы баша дүшдүләр?\n8 «Ҝөзәтчи гүлләси» журналынын 1921-ҹи ил декабр сајында дејилирди: «Бу ил ән јахшы ил олду, чүнки әввәлки илләрлә мүгајисәдә 1921-ҹи илдә даһа чох инсан һәгигәти ешитди». Орада һәмчинин гејд олунурду: «Һәлә ҝөрүләси чох иш вар... Ҝәлин бу иши севинҹлә ҝөрәк». Фикир верин ки, гардашлар Исанын һәвариләринә тәблиғ иши илә бағлы вурғуладығы ики мүһүм мәгамы анламышдылар: бу иш тәҹилидир вә ишчиләр бундан севинҹ дујур.\n9. а) 1954-ҹү илдә «Ҝөзәтчи гүлләси» журналында бичин иши илә бағлы нә дејилмишди вә нәјә ҝөрә? б) Өтән 50 ил әрзиндә тәблиғчиләрин сајында һансы артым мүшаһидә олунмушду? («Дүнја мигјасында артым» адлы диаграма бахын.)\n9 1930-ҹу илләрдә гардашлар башга гојунлардан ибарәт бөјүк издиһамын Падшаһлыг һагда хош хәбәрә һај верәҹәјини анладыгдан сонра онлар тәблиғ ишини даһа да сүрәтләндирдиләр (Әшј. 55:5; Јәһ. 10:16; Вәһј 7:9). Нәтиҹәдә, 1934-ҹү илдән 1953-ҹү илә гәдәр хош хәбәри тәблиғ едәнләрин сајы 41 000-дән 500 000-ә галхды! «Ҝөзәтчи гүлләси» журналынын 1954-ҹү ил 1 декабр сајында белә бир гәнаәтә ҝәлинмишди: «Үмумдүнја бичин иши Јеһованын руһунун вә Кәламынын гүдрәти сајәсиндә һәјата кечирилир» * (Зәк. 4:6).\nДҮНЈА МИГЈАСЫНДА АРТЫМ\nМҮГӘДДӘС КИТАБЫ ӨЈРӘНӘНЛӘРИН САЈЫНДАКЫ АРТЫМ\nБәдии ифадәләрлә тәсвир олунмуш бичин ишинин бәһрәси\n10, 11. Хардал тохуму мәсәлиндә тохумун бөјүмәсиндә һансы диггәтәлајиг мәгамлар вурғуланыр?\n10 Иса пејғәмбәр Падшаһлыг һагда мәсәлләриндә бәдии ифадәләрдән истифадә едәрәк бичин ишинин ҝәтирәҹәји бәһрәләри габагҹадан демишди. Ҝәлин онун хардал тохуму вә маја илә бағлы чәкдији мәсәлләрә нәзәр салаг. Биз әсас етибарилә бу мәсәлләрин ахыр заманда неҹә һәјата кечдијинә диггәт јетирәҹәјик.\n11 Хардал тохуму мәсәли. Бир адам хардал тохуму әкди. Хардал тохуму бөјүјүб нәһәнҝ бир ағаҹ олду вә гушлар онун башында јува салды. (Мәтта 13:31, 32 ајәләрини охујун.) Бу мәсәлдә тохумун бөјүмәсиндә һансы диггәтәлајиг мәгамлар вурғуланыр? 1) Бөјүмәнин мигјасы һејрәтамиздир. Хардал «тохумлар арасында ән хырдасы» олса да, «бөјүјүб... гол-будаг» атараг ағаҹ олур (Марк 4:31, 32). 2) Бөјүмә просеси мүтләг баш верир. Тохум «јерә әкиләндән сонра [бөјүјүр]». Бәли, Иса тохумун бөјүјә биләҹәјини јох, бөјүдүјүнү демишди. Бу просесин гаршысыны алмаг мүмкүн дејил. 3) Бөјүјүб гол-будаг атан ағаҹ она тәрәф ҝәләнләри ҹәлб едир вә онлар үчүн јува, јәни сығынаҹаг олур. «Ҝөјүн гушлары... ҝәлиб онун көлҝәсиндә јува салырлар». Бу үч мәгамы мүасир дөврдәки руһани бичин ишинә неҹә аид етмәк олар?\n12. Хардал тохуму мәсәлини һал-һазырда ҝедән бичин ишинә неҹә аид етмәк олар? ( «Мүгәддәс Китабы өјрәнәнләрин сајындакы артым» адлы диаграма бахын.)\n12 1) Бөјүмәнин мигјасы. Мәсәлдә Падшаһлыг һагда хош хәбәрин вә мәсиһчи јығынҹағынын бөјүмәси вурғуланыр. Мәсһ олунмуш бичинчиләр 1919-ҹу илдән бәри бәрпа олунмуш мәсиһчи јығынҹағына топланырлар. Һәмин вахт ишчиләрин сајы аз олса да, сүрәтлә артырды. Һәгигәтән дә, 1900-ҹү илләрин әввәлләриндән бу ҝүнә кими баш верән артымы ҝөрмәк олдугҹа һејрәтамиздир! (Әшј. 60:22). 2) Бөјүмә просеси мүтләг баш верир. Мәсиһчи јығынҹағында баш верән артым гаршысыалынмаздыр. Тохумун бөјүмәсинә нә гәдәр әнҝәл төрәдилсә дә, о, јенә дә бөјүмәјә давам едир (Әшј. 54:17). 3) Сығынаҹаг. Ағаҹын будагларында сығынаҹаг тапан «ҝөјүн гушлары» тәхминән 240 өлкә вә әразидә јашајан милјонларла сәмими-гәлбли инсанлары тәмсил едир. Онлар Падшаһлыг һагда хош хәбәри гәбул едәрәк мәсиһчи јығынҹағынын үзвү олурлар (Һизг. 17:23). Орада онлар руһани гида гәбул едир, тәравәтләнир вә мүдафиә олунурлар (Әшј. 32:1, 2; 54:13).\nХардал тохуму мәсәли ҝөстәрир ки, сығынаҹаг вә мүдафиәни мәсиһчи јығынҹагларында тапмаг мүмкүндүр (11 вә 12-ҹи абзаслара бахын.)\n13. Маја мәсәлиндә бөјүмә просеси илә бағлы һансы диггәтәлајиг мәгамлар вурғуланыр?\n13 Маја мәсәли. Гадын уна бир аз маја гатанда бүтүн хәмир аҹыјыр. (Мәтта 13:33 ајәсини охујун.) Бу мәсәлдә бөјүмә просеси илә бағлы һансы диггәтәлајиг мәгамлар вурғуланыр? Ҝәлин бунлардан икисини мүзакирә едәк. 1) Бөјүмә просеси көклү дәјишиклијә сәбәб олур. Маја бүтүн хәмири аҹыдыр. 2) Бөјүмә просеси һәр јана јајылыр. Маја «үч бөјүк тәкнә [уну]», јәни бүтүн хәмири аҹыдыр. Бу ики мәгамы мүасир дөврдәки руһани бичин ишинә неҹә аид етмәк олар?\n14. Маја мәсәлини һал-һазырда ҝедән бичин ишинә неҹә аид етмәк олар?\n14 1) Көклү дәјишиклик. Маја Падшаһлыг һагда хош хәбәри, хәмир исә бәшәријјәти тәмсил едир. Маја хәмирә гарышараг ону дәјишдији кими, хош хәбәр дә она һај верән инсанларын үрәјиндә көклү дәјишиклијә сәбәб олур (Ром. 12:2). 2) Һәр јана јајылма. Мајанын јајылмасы хош хәбәрин јајылмасыны ҝөстәрир. Аҹыма просесинин баш вермәси үчүн маја бүтүн хәмирә јајылдығы кими, Падшаһлыг һагда хош хәбәр дә «јерин уҹгарларынадәк» јајылыр (Һәв. 1:8). Һәмчинин мәсәлин бу һиссәсиндән ҝөрүнүр ки, Падшаһлыг һагда хош хәбәр фәалијјәтимизин гадаға алтында олдуғу вә тәблиғ ишинин ҝөзә чарпмадығы өлкәләрдә белә јајылаҹаг.\n15. Әшија 60:5, 22 ајәләри неҹә јеринә јетир? (93-ҹү сәһифәдәки «Јалныз Јеһованын сајәсиндә мүмкүндүр», еләҹә дә 96 вә 97-ҹи сәһифәләрдәки «Ән балаҹасындан гүдрәтли халг төрәјәҹәк» адлы чәрчивәләрә бахын.)\n15 Исанын чәкдији бу мәсәлләрдән тәхминән 800 ил әввәл, Јеһова Аллаһ Әшија пејғәмбәр васитәсилә мүасир дөврдә руһани бичин ишинин нә дәрәҹәдә вүсәт алаҹағыны вә бу ишин севинҹ ҝәтирәҹәјини бәдии ифадәләрлә тәсвир етмишди *. Аллаһ «узаглардан» Онун тәшкилатына ахышан инсанлардан бәһс едирди. Јеһова бу ҝүн мәсһ олунмушларын јер үзүндәки галығынын тәмсил етдији «гадына» үз тутараг демишди: «Буну ҝөрәндә чөһрән шәфәг сачаҹаг, үрәјин чырпынаҹаг, даға дөнәҹәк, чүнки дәнизин сәрвәти сәнә јөнәләҹәк, халгларын вары јанына ахышаҹаг» (Әшј. 60:1, 4, 5, 9). Бу сөзләрдә неҹә дә бөјүк һәгигәт вар! Бу ҝүн Јеһоваја узун мүддәт хидмәт едәнләр јашадыглары әразидә тәблиғчиләрин сајынын бир нечә нәфәрдән минләрә чатдығыны ҝөрәндә, сөзүн әсил мәнасында, севинҹдән шәфәг сачырлар.\nЈеһованын бүтүн хидмәтчиләринин севинмәсинә сәбәб\n16, 17. Әкәнлә бичәнин гоша севинмәсинә сәбәб нәдир? (Һәмчинин «Амазонда ики трактат ики үрәјә неҹә тәсир етди?» адлы чәрчивәјә бахын.)\n16 Ҝәлин Иса Мәсиһин һәвариләринә дедији сөзләри хатырлајаг: «Бичинчи... әбәди һәјат үчүн мәһсул јығыр ки, әкән дә, бичән дә гоша севинсин» (Јәһ. 4:36). Бәс Исанын бу сөзләри бу ҝүн неҹә јеринә јетир? Ҝәлин бунун үч үсулуну арашдыраг.\n17 Биринҹиси, Јеһованын бу ишдә әлини ҝөрмәк бизи севиндирир. Биз Падшаһлыг һагда хош хәбәри тәблиғ етмәклә тохум сәпмиш олуруг (Мәт. 13:18, 19). Башгаларына Исанын шаҝирди олмаға көмәк едәндә исә мәһсулу бичмиш олуруг. Јеһованын сәпилән тохуму ҹүҹәрдәрәк бөјүтмәсини ҝөрмәк һамымыза бөјүк севинҹ бәхш едир (Марк 4:27, 28). Әкдијимиз тохумларын бәзиләри ҝеҹ ҹүҹәрир вә башгалары тәрәфиндән бичилир. Мисал үчүн, ҝөтүрәк 60 ил әввәл вәфтиз олунмуш британијалы Ҹоан адлы баҹынын һадисәсини. О бөлүшүр: «Һәрдән мәнә јахынлашыб дејирләр ки, илләр өнҹә онларын үрәјинә һәгигәт тохумуну мән сәпмишәм. Сән демә, сонрадан башга Шаһидләр онларла Мүгәддәс Китаб өјрәнмәјә башлајыблар вә онлара Јеһованын хидмәтчиси олмаға көмәк едибләр. Севинирәм ки, әкдијим тохум бөјүјүб вә сәмәрә ҝәтириб». (1 Коринфлиләрә 3:6, 7 ајәләрини охујун.)\nЈАЛНЫЗ ЈЕҺОВАНЫН САЈӘСИНДӘ МҮМКҮНДҮР\nИСА МӘСИҺ демишди: «Инсан үчүн мүмкүн олмајан шеј Аллаһ үчүн мүмкүндүр» (Лука 18:27). Бизләрдән бир чохумуз бу сөзләрин һәгигәт олдуғуну өз һәјатымыздан ҝөрмүшүк. Әлејһдарлар хош хәбәрин јајылмасына нә гәдәр мане олмаға чалышсалар да, Јеһова бу ишин өһдәсиндән ҝәлмәјә бизә көмәк едир.\nЗакари Елегбе (66 јаш, 1963-ҹү илдә вәфтиз олуб) Бениндә Јеһованын Шаһидләринин фәалијјәтинә гадаға гојулмасынын әслиндә гардашларымыза нә гәдәр көмәји дәјдијини хатырлајараг дејир: «1976-ҹы илдә өлкәдә ҹәми 2300 тәблиғчи оланда фәалијјәтимизә гадаға гојулду вә һөкумәт бу һагда радио васитәсилә бүтүн јерли дилләрдә бәјан едилмәсинә сәрәнҹам верди. Әввәлләр белә шеј олмамышды! Бениндә әһали 60-дан чох дилдә данышса да, һәмин вахт радио програмлары, адәтән, ҹәми беш дилдә јајымланырды. Буна ҝөрә дә гадаға һаггында бүтүн јерли дилләрдә елан олунанда уҹгар әразиләрдә јашајан минләрлә инсанлар илк дәфә бизим һаггымызда ешитдиләр. Онлара мараглы ҝәлирди: “Ҝөрәсән, Јеһованын Шаһидләри кимдир? Нијә онлара гадаға гојулуб?” Сонрадан биз һәмин әразиләрдә тәблиғ едәндә чохлары һәгигәти дәрһал гәбул едирди». Һал-һазырда Бениндә 11 500 Јеһованын Шаһиди вар.\nМарија Зинич (74 јаш, 1957-ҹи илдә вәфтиз олуб) адлы баҹы дејир: «Аиләмиз Украјнадан Сибирә (Русија) сүрҝүн олунанда мәним һеч 12 јашым јох иди. Кечмиш Совет Иттифагы дөврүндә һөкумәт бизи тамамилә сусдурмаг үчүн һәр ҹүр фәндләрә әл атса да, сајымыз ҝет-ҝедә артырды. Сәрт мүгавимәтләрә бахмајараг, бу гәдәр һејрәтамиз артымы ҝөрмәк мәни әмин едирди ки, бу, Јеһованын ишидир. Ону һеч ким дајандыра билмәз!» Марија (73 јаш, 1960-ҹы илдә вәфтиз олуб) адлы башга бир баҹы бөлүшүр: «Гардашларымызы Сибирә сүрҝүн етмәклә һөкумәт һәмин уҹгар әразиләрдә јашајан инсанлара һәгигәти ешитмәк фүрсәти јаратды».\nХесус Мартин (77 јаш, 1955-ҹи илдә вәфтиз олуб) адлы гардаш хатырлајыр: «Мән һәгигәти өјрәнмәјә башлајанда Испанијада 300 тәблиғчи вар иди. 1960-ҹы илдә бизи амансызҹасына тәгиб етмәјә башладылар. Һөкумәт полисләрә Јеһованын Шаһидләринин көкүнү кәсмәк ҝөстәришини вермишди. Һәмин дөврдә һеч тәсәввүр едә билмирдик ки, бу бојда өлкәјә хош хәбәри неҹә чатдыраҹағыг. Һәр шеј, санки, бизим әлејһимизә иди. Анҹаг инди Испанијада тәхминән 111 000 Јеһованын Шаһиди вар. Тәгибләрә бахмајараг, бу артымы өз ҝөзләримлә ҝөрмәк мәним әминлијими даһа да артырыб: әҝәр Јеһова бизимләдирсә, мүмкүн олмајан һеч нә јохдур!»\n18. 1 Коринфлиләрә 3:8 ајәсиндә севинмәк үчүн һансы сәбәб ҝәтирилир?\n18 Икинҹиси, Булусун сөзләрини јадда сахламаг севинҹимизи горумаға көмәк едир. О демишди: «Һәрәси зәһмәтинә ҝөрә мүкафатыны алаҹаг» (1 Кор. 3:8). Мүкафат ишин нәтиҹәсинә ҝөрә јох, ҝөрүлән ишә мүвафиг олараг верилир. Буну билмәк һәгигәтә аз һај верән әразиләрдә хидмәт едән тәблиғчиләри неҹә дә руһландырыр! Сәпин ишиндә ҹанла-башла иштирак едән Аллаһын һәр бир хидмәтчиси Онун ҝөзүндә «чохлу бар [верир]», буна ҝөрә дә севинмәк үчүн сәбәби вар (Јәһ. 15:8; Мәт. 13:23).\n19. а) Исанын Мәтта 24:14 ајәсиндәки пејғәмбәрлији севинмәјимизә неҹә сәбәб олур? б) Шаҝирд һазырламаг ишиндә мүвәффәгијјәтли олмасаг да, нәји јадда сахламалыјыг?\n19 Үчүнҹүсү, биз чох шадыг ки, ҝөрдүјүмүз ишлә пејғәмбәрлијин јеринә јетмәсиндә иштирак едирик. Иса пејғәмбәрин шаҝирдләри ондан сорушмушдулар: «Бизә де, бунлар нә вахт баш верәҹәк? Сәнин һүзуруна вә о дөврүн јекунуна әламәт нә олаҹаг?» Ҹавабында Иса сонун сәҹијјәви әламәтләриндән биринин үмумдүнја тәблиғ иши олаҹағыны вурғуламышды. О, шаҝирд һазырламағы нәзәрдә тутурду? Хејр. О демишди: «Падшаһлыг һаггындакы бу мүждә халгларын һамысына шәһадәт олсун дејә, бүтүн јер үзүндә тәблиғ едиләҹәк вә сон о вахт ҝәләҹәк» (Мәт. 24:3, 14). Беләҹә, Падшаһлыг һагда хош хәбәрин тәблиғи, јәни тохумун әкилмәси әламәтин тәркиб һиссәсидир. Буна ҝөрә дә унутмуруг ки, шаҝирд һазырламаг ишиндә мүвәффәгијјәтли олмасаг да, Падшаһлыг һагда хош хәбәри тәблиғ етмәклә шәһадәтлик вермиш олуруг *. Инсанларын хош хәбәрә неҹә һај вермәләриндән асылы олмајараг, биз Исанын пејғәмбәрлијини иҹра едир вә «Аллаһын [әмәкдашлары]» олмағы өзүмүзә шәрәф билирик (1 Кор. 3:9). Мәҝәр севинмәјимиз үчүн бундан ҝөзәл сәбәб ола биләр?!\n20, 21. а) Мәлаки 1:11 ајәсиндәки сөзләр неҹә јеринә јетир? б) Бичин иши илә бағлы нә етмәк әзминдәсиниз вә нәјә ҝөрә?\n20 Иса Мәсиһ биринҹи әсрдә шаҝирдләринә бичин ишинин нә дәрәҹәдә тәҹили олдуғуну ҝөрмәјә көмәк етмишди. 1919-ҹу илдән етибарән Иса мүасир дөврдәки хидмәтчиләринә дә буну баша дүшмәјә көмәк едирди. Нәтиҹәдә, Аллаһын халгы даһа чох тәблиғ етмәјә башлады. Мәһсул јығымы һеч вахт дајандырылмајыб. Мәлакинин пејғәмбәрлијиндә дејилдији кими, бу ҝүн хош хәбәр «ҝүндоғандан ҝүнбатанадәк» тәблиғ олунур (Мәл. 1:11). Бәли, мәһз ҝүндоғандан ҝүнбатанадәк — шәргдән гәрбәдәк һәр јердә әкән дә, бичән дә бирҝә севинир. Үстәлик, ҝүндоғандан ҝүнбатанадәк — бүтүн ҝүнү, јәни сәһәрдән ахшамаҹан биз бу иши тәхирәсалмадан ҝөрүрүк.\n21 Өтән 100 илә нәзәр салыб Аллаһын азсајлы хидмәтчиләринин артараг «гүдрәтли халг» олдуғуну ҝөрәндә үрәјимиз севинҹдән даға дөнүр (Әшј. 60:5, 22). Ҝәлин дујдуғумуз севинҹдән вә бичин Саһиби Јеһоваја мәһәббәтдән ирәли ҝәләрәк һәр биримиз ән бөјүк бичин ишиндә сонадәк вар ҝүҹүмүзлә чалышаг! (Лука 10:2).\n^ абз. 9 1919-ҹу илдән 1992-ҹи илә гәдәр бичин ишинин неҹә һәјата кечирилдији барәдә әлавә мәлуматы «Јеһованын Шаһидләри — Аллаһын Падшаһлығынын мүждәчиләри» китабынын 425—520 сәһифәләриндән (рус.) охуја биләрсиниз.\n^ абз. 15 Бу мараглы пејғәмбәрлик һагда әтрафлы мәлуматы «Әшијанын пејғәмбәрлији — бүтүн бәшәријјәт үчүн ишыг» китабынын 2-ҹи ҹилдинин 303—320 сәһифәләриндән (рус.) вә «Ҝөзәтчи гүлләси» журналынын 1 ијул сајынын 9—19 сәһифәләриндән тапа биләрсиниз.\n^ абз. 19 Бу мүһүм һәгигәти еркән Мүгәддәс Китаб Тәдгигатчылары артыг баша дүшүрдүләр. «Сион Ҝөзәтчи гүлләси» журналынын 1895-ҹи ил 15 нојабр сајында дејилирди: «Һәтта аз сајда буғда топланылса белә, нәтиҹәдә, һәгигәт барәсиндә бөјүк шаһидлик верилә биләр... Мүждәни һамы бәјан едә биләр».\nРуһани бичин иши илә бағлы Падшаһлыг нәләри һәјата кечириб?\nНәјә ҝөрә хардал тохуму вә маја мәсәли сизи хидмәтдә иштирак етмәјә тәшвиг едир?\nХидмәтдән севинҹ дујмағыныз үчүн һансы сәбәбләр вар?\nАМАЗОНДА ИКИ ТРАКТАТ ИКИ ҮРӘЈӘ НЕҸӘ ТӘСИР ЕТДИ?\nАНТОНЈУ СИМОИНС адлы 91 јашлы ағсаггал гардаш атасынын вә бибиси әринин Јеһованын Шаһидләри тәрәфиндән нәшр олунан ики трактат сајәсиндә һәгигәти неҹә тапдыгларыны хош хатирәләрлә јада салыр. О, јанына ҝәлән гонаглардан сорушур: «Истәјирсиниз, бу һагда сизә данышым?» Онлар: «Бөјүк мәмнунијјәтлә», — дејә ҹаваб верирләр. Севинҹ долу ҝөзләри ишыг сачан Антонју әјләшир вә ҝүлүмсәјәрәк һәмин һадисәни данышмаға башлајыр.\n«Атам Зено баптист килсәсиндә кешиш иди. 1931-ҹи илдә о, Амазон мешәләринин уҹгар әразисиндә јашајан килсә үзвләриндән биринә баш чәкмәјә ҝетмишди. Һәмин гадынын евиндә ҝөзү Мүгәддәс Китаба әсасланан ики трактата саташмышды. Евин саһибәси бу трактатлары килсәдә тапмышды, анҹаг кимин олдуғуну билмирди. Трактатын бири ҹәһәннәм, о бириси исә дирилмә һагда иди. Орадан охудуглары атама ҝүҹлү тәсир бағышламышды. Дәрһал јадына гајны Ҝилјерми дүшмүшдү. О, һәмишә дејәрди ки, ҹәһәннәмә инанмыр, чүнки мәһәббәт долу Аллаһ белә бир јер јарада билмәз. Бу трактатлары Ҝилјермијә ҝөстәрмәк үчүн каноејә миниб дүз сәккиз саат авар чәкәрәк онун јашадығы Манаус шәһәри јахынлығында јерләшән Манакиријә ҝәлиб чатмышды.\nБразилијанын Амазонас штатындакы илк јығынҹаг\nАтамла Ҝилјерми әми бу трактатлары диггәтлә арашдырдыгдан сонра бунун һәгигәт олдуғу гәнаәтинә ҝәлмишдиләр. Дәрһал Бразилија филиалындан онлара әдәбијјат ҝөндәрмәләрини хаһиш етмишдиләр. Атам кешиш вәзифәсиндән чыхараг Ҝилјерми әми илә бирликдә Мүгәддәс Китаб һагда хош хәбәри һәмин уҹгар әразидә јајмаға башламышдылар. Инсанлар онларын тәблиғинә о гәдәр јахшы һај вермишдиләр ки, бир илин ичиндә Манакиридә јығынҹаг јаранмышды. Тезликлә ҝөрүшләрә 70 нәфәр ҝәлмәјә башламыш вә һәмин вахт Бразилијада ән бөјүк јығынҹаг јаранмышды». Антонју сөзүнә ара верир вә сорушур: «Мәҝәр Падшаһлыг һагда хош хәбәрин Амазона неҹә чатдығыны билмәк мараглы дејил?» Әлбәттә ки, мараглыдыр. Мүгәддәс Китаба әсасланмыш ики балаҹа трактат — бөјүк Амазон мешәләринә дүшмүш ики балаҹа тохум көк атыб шахәләнәрәк бөјүк бир јығынҹаг олуб. 83 ил әввәл јаранмыш Манакиридәки јығынҹаг һал-һазырда Бразилијанын Амазонас штатындакы јеҝанә јығынҹаг дејил, 143 јығынҹагдан биридир!\n«ӘН БАЛАҸАСЫНДАН ГҮДРӘТЛИ ХАЛГ ТӨРӘЈӘҸӘК»\n«ӘН КИЧИЈИНДӘН мин нәфәр, ән балаҹасындан гүдрәтли халг төрәјәҹәк. Мән Јеһова вахты јетишәндә бу иши сүрәтләндирәҹәјәм» (Әшј. 60:22). Бу пејғәмбәрлик сөзләри неҹә јеринә јетиб? Онун јеринә јетмәси бүтүн дүнјада узун илләр Јеһова Аллаһа хидмәт едән инсанлара неҹә тәсир едиб?\nБөрје Нилссон (84 јаш, 1943-ҹү илдә вәфтиз олуб): «Јадыма 1920-ҹи илләрдә китабпајлајан мәсһ олунмуш гардаш дүшүр. Исвечин јарыдан чохуна тәблиғ етмәји тапшырыланда о, итаәткарлыгла тәблиғ етмәјә башламышды. Онун вә диҝәр садиг хидмәтчиләрин ҝөрдүкләри иш мүкафатландырылыб! Инди бурада 22 000-дән чох тәблиғчи вар. Һал-һазырда аһыл јашда олмағыма бахмајараг, бундан сонра да Јеһоваја итаәткарлыгла хидмәт етмәк истәјирәм. Ким билир, Јеһованын һәлә бизим үчүн һансы сүрпризләри вар?!»\nЕтјен Естерһајсе (83 јаш, 1942-ҹи илдә вәфтиз олуб): «Өтән илләрә нәзәр саланда Ҹәнуби Африкада Јеһованын Шаһидләринин сајынын 1942-ҹи илдән бу ҝүнә гәдәр 1500 нәфәрдән 94 000-ә чатдығыны ҝөрмәк һејрәтамиздир. Бу ҹүр бөјүк тәшкилатын үзвү олмаг инсанын иманыны мөһкәмләндирир».\nКит Гајдан (82 јаш, 1948-ҹи илдә вәфтиз олуб): «Бөјүк Британијада тәблиғчиләрин сајынын 1948-ҹи илдән бу ҝүнә гәдәр 13 700-дән 137 000-ә чатдығынын шаһиди олмағын сајәсиндә бир даһа әмин олурам ки, бу, Јеһованын ишидир. Буна инсан ҝүҹү илә наил олмаг мүмкүн олмазды, анҹаг Јеһова “харигәләр јарадан” Аллаһдыр» (Чых. 15:11).\nУлрике Кролоп (77 јаш, 1952-ҹи илдә вәфтиз олуб): «Икинҹи Дүнја мүһарибәсиндән сонра Алманијадакы јығынҹаглар насистләрин амансыз тәгибләринә синә ҝәрән баҹы-гардашларын јүксәк әһвал-руһијјәси сајәсиндә ҹанланды. Инсанларын тәсәллијә еһтијаҹы вар иди вә биз Шаһидләр бу дәһшәтли мүһарибәдә иштирак етмәдијимиз үчүн буну ҹәсарәтлә едирдик. Артыг 60 илдән чохдур ки, Аллаһын руһунун Онун халгыны неҹә идарә етдијини ҝөрүрәм. Бу ҝүн бурада 164 000-дән чох Јеһованын Шаһиди вар. Мәҝәр бу һејрәтамиз дејил?»\nМарија Бринетскаја (77 јаш, 1955-ҹи илдә вәфтиз олуб): «Һәбс олунмајаг дејә мәни ҝеҹәјарысы вәфтиз етдиләр. Сонра исә Јеһованын Шаһиди олдуғу үчүн әрими әмәк дүшәрҝәсинә ҝөндәрдиләр. Мән исә еһтијатла өз кәндимиздә тәблиғ етмәјә давам едирдим вә гоншуларымдан бир нечәси һәгигәти гәбул етмишди. Онда Русијада баҹы-гардашларын сајы чох аз иди. Севинирәм ки, бу ҝүн өлкәмиздә Јеһованын Шаһидләринин сајы 168 000-дән чохдур!»\nКимико Јамано (79 јаш, 1954-ҹү илдә вәфтиз олуб): «1970-ҹи илдә Јапонијада тәблиғчиләрин сајынын 10 000 нәфәр олдуғуну биләндә севинҹдән ҝөз јашларымы сахлаја билмәдим вә Јеһоваја сөз вердим ки, өләнәдәк Она садиг галаҹағам. Инди 216 000 тәблиғчинин олмасы мәни даһа да хошбәхт едир!»\nДаниел Одоҝен (83 јаш): «Мән 1950-ҹи илдә вәфтиз оланда Ниҝеријада 8000 тәблиғчи вар иди. Бу ҝүн исә тәхминән 351 000 тәблиғчи вар! Конгресләрә бу гәдәр чох инсанын ҝәлмәси мәни севиндирир вә Һәггај 2:7 ајәсиндә јазылан сөзләрин үзәриндә дүшүнмәјә тәшвиг едир. Јеһова, һәгигәтән дә, үммәтләри силкәләјир вә халгларын сәрвәтини Өзүнә сары ҝәтирир. Мән һәлә дә баҹардығым гәдәр чох тәблиғ етмәјә чалышырам вә бунунла Јеһоваја миннәтдарлығымы билдирирәм».\nКарлос Силва (79 јаш): «Мән 1952-ҹи илдә вәфтиз оланда Бразилијада 5000 тәблиғчи вар иди. Һәмин ил биз конгреси Сан-Паулунун ҝимназија залында кечирмишдик. Дајанаҹагда ҹәми ики машын вар иди. Бир гардаш јахынлыгдакы Пакаембу стадионуну ҝөстәрәрәк мәндән сорушду: “Неҹә фикирләширсән, биз нә вахтса бу стадиону долдура биләрик?” Бу, гејри-мүмкүн ҝөрүнүрдү, анҹаг 1973-ҹү илдә кечирилән конгресдә һәмин стадион ағзынаҹан долмушду:\nиштирак едәнләрин сајы 94 586 нәфәр иди! Инди Бразилијада 767 000 баҹы-гардаш вар. Бу артымы ҝөрмәк чох хошдур!»\nКарлос Касарес (73 јаш): «Мән 1954-ҹү илдә вәфтиз олмушам. Һәмин вахт Мексикада 10 500 тәблиғчи вар иди. Мәсул гардашлара бөјүк тәләбат олдуғундан 21 јашымда мәни рајон нәзарәтчиси тәјин етдиләр. Әшија 60:22 ајәсиндәки сөзләрин неҹә јеринә јетдијинин шаһиди олмаг әсил хејир-дуадыр! Һал-һазырда сајымыз 806 000-дән чохдур вә бир милјондан чох инсанла Мүгәддәс Китаб өјрәнмәси кечиририк! Бу чох һејрәтамиздир!»


Q=61	C=61	SS=0	LS=15	PS=0	DC=0	LC=0	SD=0	BS=2	G0=4	G1=2	G2=1	DLID=az_RU	BODY=Голландийидә туруватқан муһаҗир уйғурлар мәмәт тохти билән сөһбәт өткүзди — уйғур\n31 - Өктәбир йәкшәнбә күни голландийидә туруватқан муһаҗир уйғурлар дуня уйғур қурултийиниң явропадики вәкили мәмәт тохти әпәнди билән сөһбәттә болди.\nСүрәттә, 31 - өктәбир, голландийидә туруватқан муһаҗир уйғурлар дунйа уйғур қурултийиниң йавропадики вәкили мәмәт тохти әпәнди билән сөһбәттин кейин хатирә сүрәткә чүшмәктә.\nГолландийә уйғур бирлики тәшкилатиниң орунлаштуруши билән амистердам шәһәрлик мәдәнийәт өйи бинасида өткүзүлгән бу сөһбәттә, голландийидә туруватқан уйғур панаһлиқ тилигүчиләрниң әйнән әһвали, дуч келиватқан қийинчилиқлири оттуриға қоюлуп, һәл қилиш чарилири үстидә пикирләр болунди.\nСөһбәттә, сиясий панаһлиқ тиләшниң нормал йоллири қандақ? немиләргә диққәт қилиш керәк? панаһлиқ тилигүчиләрниң қандақ һәқ - һоқуқлири бар? дегәндин тартип, лагерлардики ятақ - тамақ вә тазилиқ шараитлириниң начарлиқи, түрлүк бесимларниң барғансери көпийип психологийилик тәсир қиливатқанлиқи, еһтияҗлиқ орунларда қоллинилидиған уйғур тилидики материялларниң йоқлуқи, тил өгиниш шараитиниң йетәрлик болмаслиқи қатарлиқ бир йүрүш мәсилиләр музакирә қилинди.\nСүрәт, 31 - өктәбир йәкшәнбә күни голландийидә туруватқан муһаҗир уйғурлар дунйа уйғур қурултийиниң йавропадики вәкили мәмәт тохти әпәнди билән сөһбәттики көрүнүши.\nТәшкилат вә шәхсләрниң мәсулийәт вә мәҗбурийәтлири инсанийлиқ, миллий кимлик вә диний аңлиқ нуқтилар бойичә шәрһилинип, һәр бир инсанда болушқа тегишлик ғурур вә виҗдан туйғулири пәрвиш қилинди.\nСөһбәт қизғин кәйпият билән икки саәттин артуқ давам қилди. Бу мунасивәт билән паалийәт әһлидин инкас алдуқ.\nМәмәт тохти әпәнди сөһбәт ахирлашқандин кейин, уйғур қериндашлар билән шу йәргә йеқин бир залда өткүзүлүватқан пәләстинни хатириләш паалийитигә тәклип билән қатнишип, түркийә вә қошна әлләрдин кәлгән нопузлуқ кишиләр билән көрүшти вә сәмимий достлашти. Хатирә рәсимгә чүшти вә шу йәр вақти 17 дә һәммәйлән билән хошлишип, белгийигә йүрүп кәтти.


Q=23	C=11	SS=8	LS=5	PS=5	DC=0	LC=0	SD=0	BS=2	G0=28	G1=17	G2=8	DLID=az_RU	BODY=Сајлар 13 | Онлајн Мүгәддәс Китаб | Јени дүнја тәрҹүмәси\nКәнана 12 кәшфијјатчы ҝөндәрилир (1—24)\nОн кәшфијјатчынын бәдбинлији (25—33)\n13 Јеһова Мусаја белә деди: 2 «Исраиллиләрә верәҹәјим Кәнан торпағына бахмаға адамлар ҝөндәр, һәр гәбиләдән бир башчы».+ 3 Муса Јеһованын әмри илә Фәран+ сәһрасындан адамлар ҝөндәрди. Онларын һамысы исраиллиләрин башчылары иди. 4 Ҝөндәриләнләр бунлар иди: Рубән гәбиләсиндән Зәггур оғлу Шаму, 5 Шәмун гәбиләсиндән Хури оғлу Шафат, 6 Јәһуда гәбиләсиндән Јуфәнна оғлу Калиб+, 7 Јәсакир гәбиләсиндән Јусиф оғлу Јәгәл, 8 Әфраим гәбиләсиндән Нун оғлу Һушә*+, 9 Бинјамин гәбиләсиндән Рафу оғлу Фалти, 10 Зәбулун гәбиләсиндән Суди оғлу Гәддаил, 11 Јусиф гәбиләси+ адындан Мәнәссә+ гәбиләсиндән Суси оғлу Гидди, 12 Дан гәбиләсиндән Гәмали оғлу Әмаил, 13 Ашир гәбиләсиндән Микајыл оғлу Сәтур, 14 Нифталы гәбиләсиндән Вөфси оғлу Нәһби, 15 Ҹад гәбиләсиндән Мәки оғлу Гаил. 16 Мусанын торпаға бахмаға ҝөндәрдији адамлар бунлар иди. Муса Нун оғлу Һушәјә Јушә*+ адыны верди. 17 Муса онлары Кәнан торпағына бахмаға ҝөндәрмәздән әввәл белә деди: «Неҝевә, орадан да дағлыг бөлҝәјә ҝедин.+ 18 Ҝедин, ҝөрүн оралар неҹә јердир,+ адамлары неҹәдир, ҝүҹлүдүр, зәифдир, аздыр, чохдур. 19 Ҝөрүн дијар неҹә дијардыр, јахшыдыр, јохса пис. Шәһәрләри истеһкамлыдыр, ја јох. 20 Һәм дә бахын өлкәнин торпағы мүнбитдир, јохса бәрәкәтсиз,+ ағаҹлары вар, ја јох. Гајыданда оранын барындан ҝәтирин, горхмајын, ҹәсур олун».+ Һәмин вахт үзүмүн тәзә-тәзә јетишән вахты иди.+ 21 Онлар јола дүшдүләр вә өлкәнин Син сәһрасындан+ тутмуш Ләбу-Һәмәс+ тәрәфдә јерләшән Рәһуба+ кими олан әразисинә бахдылар. 22 Неҝевә ҝәләндә Анаг+ оғуллары Әхиманын, Шишајын, Талмајын+ јашадығы Һәбруна+ ҝетдиләр. Һәбрун Мисирин Суан шәһәриндән једди ил әввәл тикилмишди. 23 Онлар Әшгул вадисинә+ ҝәләндә үстүндә бир салхым үзүм олан мејнә будағы кәсдиләр. Ону ики нәфәр киши чомаға асыб дашыјырды. Бир гәдәр нар вә әнҹир дә дәрдиләр.+ 24 Кәсдикләри салхыма ҝөрә һәмин јерин адыны Әшгул*+ вадиси гојдулар. 25 Гырх ҝүнүн тамамында+ онлар ҝери гајытдылар. 26 Гәдисә+, Фәран сәһрасына ҝәлиб ҝөрдүкләрини Мусаја, Һаруна вә бүтүн Исраил иҹмасына данышдылар вә онлара о торпағын мејвәсини ҝөстәрдиләр. 27 Онлар Мусаја бу хәбәри чатдырдылар: «Ҝөндәрдијин торпаға ҝедиб бахдыг. Орада, доғрудан да, сүд-бал ахыр.+ Бу да оранын мејвәләри.+ 28 Амма нә олсун. Адамлары ҝүҹлү, шәһәрләри истеһкамлы вә бөјүкдүр. Орада анаглылары да ҝөрдүк.+ 29 Неҝевдә+ әмалигәләр+, дағлыг бөлҝәдә һетләр, јәбусиләр+, амориләр+, дәнизкәнары бөлҝәдә+ вә Иордан чајы бојунҹа исә кәнаниләр+ јашајырлар». 30 Калиб исә: «Ҝәлин вахт итирмәјәк, елә инди дураг ҝедәк. Архајын олун, биз ораны мүтләг әлә кечирәҹәјик, о торпаг бизим олаҹаг»,+ — дејәрәк Мусанын габағында топлашан ҹамааты сакитләшдирмәјә чалышырды. 31 Анҹаг онунла ҝедәнләр дејирдиләр: «Биз онлара бата билмәрик, онлар биздән ҝүҹлүдүрләр».+ 32 Бу адамлар бахдыглары торпаг һаггында исраиллиләрә анҹаг пис шејләр данышыб дејирдиләр:+ «Бахмаға ҝетдијимиз торпаг өз сакинләрини дири-дири удур. Һәлә адамларындан данышмырыг, пәзәвәнҝин биридирләр.+ 33 Орада нәһәнҝләри*, онлардан төрәјән Анаг оғулларыны+ да ҝөрдүк. Онларын јанында өзүмүзү чәјирткә бојда һисс еләјирдик, елә онлар да бизә о ҹүр бахырды».\n^ Мәнасы: хилас, гуртулуш.\n^ Мәнасы: Јеһова хиласдыр.\n^ Мәнасы: үзүм салхымы.\n^ Ибр. нефилим. Тәхмини мәнасы: јыханлар.


Q=21	C=9	SS=2	LS=9	PS=4	DC=0	LC=0	SD=0	BS=2	G0=37	G1=21	G2=12	DLID=az_RU	BODY=Јарадылыш 26 | Онлајн Мүгәддәс Китаб | Јени дүнја тәрҹүмәси\nИсһагла Рәфәгә Гәрара ҝедир (1—11)\nАллаһ Исһага вәдини тәкрарлајыр (3—5)\nГују үстүндә мүнагишә (12—25)\nИсһаг Әбумәликлә әһд бағлајыр (26—33)\nЕјс һет гызларындан ики арвад алыр (34, 35)\n26 Өлкәдә Ибраһимин дөврүндә олдуғу кими аҹлыг баш галдырды.+ Буна ҝөрә дә Исһаг Гәрара, филиштлиләрин падшаһы Әбумәликин јанына ҝетди. 2 Јеһова она ҝөрүнүб деди: «Мисирә ҝетмә. Һарада десәм, орада јаша. 3 Бир мүддәт бурада гал.+ Мән сәнинлә олаҹағам, сәни мүбарәк гылаҹағам, бүтүн бу торпаглары сәнә вә өвладларына* верәҹәјәм.+ 4 “Сәнин өвладларыны* ҝөјдәки улдузлар гәдәр чохалдаҹағам,+ бүтүн бу торпаглары өвладларына верәҹәјәм.+ Јер үзүнүн бүтүн халглары сәнин өвладын* васитәсилә мүбарәк олаҹаг”,+ — дејәрәк атан Ибраһимә ичдијим анды јеринә јетирәҹәјәм.+ 5 Чүнки Ибраһим сөзүмә гулаг асды, бүтүн өмрү боју тәләбләримә, әмрләримә, гајда вә ганунларыма риајәт етди».+ 6 Беләҹә, Исһаг Гәрарда јашады.+ 7 Һәмин јерин адамлары Исһагдан арвады барәдә сорушанда о дејирди ки, баҹысыдыр.+ Рәфәгә ҝөјчәк гадын+ олдуғундан «арвадымдыр» демәјә горхурду, фикирләширди ки, һәмин јерин адамлары Рәфәгәјә ҝөрә ону өлдүрәрләр. 8 Бир мүддәт кечәндән сонра филиштлиләрин падшаһы Әбумәлик пәнҹәрәдән бахыб ҝөрдү ки, Исһаг арвады Рәфәгәни охшајыр.+ 9 Дәрһал Исһагы чағырыб деди: «О ки сәнин арвадындыр. Нәјә ҝөрә дејирдин, баҹындыр?» Исһаг ҹаваб верди: «Горхурдум ки, она ҝөрә мәни өлдүрәрләр».+ 10 Онда Әбумәлик деди: «Бу нә ишдир башымыза ҝәтирирсән?+ Бирдән кимсә арвадынла јатарды, онда нә оларды?.. Аз гала бизи ҝүнаһа батыраҹагдын!»+ 11 Әбумәлик бүтүн халга белә бир фәрман верди: «Ким бу кишијә вә арвадына тохунса, өлдүрүләҹәк!» 12 Исһаг о торпагда тахыл әкмәјә башлады. Һәмин ил торпагдан јүз гат мәһсул ҝөтүрдү, чүнки Јеһова она бәрәкәт верирди.+ 13 Беләликлә, Исһаг варлы-һаллы адам олду. Онун ишләри елә јахшы ҝедирди ки, ахырда вар-дөвләти бирә-беш артды. 14 О, гојун сүрүләри, чохлу мал-гара, гул-гарабаш саһиби олду.+ Буну ҝөрән филиштлиләр она пахыллыг етмәјә башладылар. 15 Филиштлиләр вахтилә Ибраһимин нөкәрләринин газдығы бүтүн гујулары торпагла долдурдулар.+ 16 Ахырда Әбумәлик Исһага деди: «Чых ҝет бизим арамыздан. Чүнки сән биздән гат-гат ҝүҹлү олмусан». 17 Исһаг орадан чыхыб ҝетди вә Гәрар+ вадисиндә чадыр гуруб јашады. 18 О, атасы Ибраһимин дөврүндә газылан, амма онун өлүмүндән сонра филиштлиләрин торпагла долдурдуғу су гујуларыны јенидән газды+ вә онлара атасынын гојдуғу адлары+ гајтарды. 19 Исһагын нөкәрләри вадидә гују газанда ширин су тапдылар. 20 Анҹаг Гәрар чобанлары: «Су бизимдир», — дејәрәк Исһагын чобанлары илә далашмаға башладылар. Буна ҝөрә дә Исһаг гујунун адыны Әсәг* гојду, чүнки чобанлар онунла далашмышдылар. 21 Онлар башга гују да газдылар. Онун да үстүндә дава дүшдү. Исһаг гујунун адыны Ситна* гојду. 22 Сонра Исһаг орадан ҝедиб, башга бир гују газды. Амма бу гујунун үстүндә дава дүшмәди. Бу сәбәбдән Исһаг гујунун адыны Рәһбут* гојду вә деди: «Јеһова бизи ҝенишлијә чыхарды вә бу дијарда барлы-бәһәрли етди».+ 23 Сонра Исһаг орадан Биир-Сәбаја+ ҝетди. 24 Јеһова һәмин ҝеҹә она ҝөрүнүб деди: «Мән атан Ибраһимин Аллаһыјам.+ Горхма+, Мән сәнинләјәм. Гулум Ибраһимә ҝөрә сәни мүбарәк гылаҹағам, өвладларыны* чохалдаҹағам».+ 25 Онда Исһаг орада гурбанҝаһ дүзәлтди вә Јеһованын адыны чағырды*.+ О, һәмин јердә чадыр гурду.+ Гуллары да орада гују газды. 26 Бир мүддәт сонра Әбумәлик мәсләһәтчиси Әһуззәт вә орду башчысы Фејһул илә бирҝә+ Гәрардан онун јанына ҝәлди. 27 Исһаг онлара деди: «Хејир ола ҝәлмисиниз? Мәни ҝөзү ҝөтүрмәјән, араныздан гован сиз дејилдиниз?» 28 Онлар ҹаваб вердиләр: «Ачыг-ајдын ҝөрүрүк ки, Јеһова сәнин арханда дуруб.+ Буна ҝөрә бура ҝәлмәји гәрара алдыг, ҝәлдик ки, бир-биримизә анд ичиб әһд бағлајаг+: 29 биз сәнә тохунмадығымыз, јалныз јахшылыг едиб, сәни сағ-саламат јола салдығымыз кими, сән дә бизә пислик етмә, чүнки сән Јеһованын мүбарәк бәндәсисән». 30 Исһаг онлар үчүн зијафәт гурду, онлар отуруб јејиб-ичдиләр. 31 Сәһәриси ҝүн тездән галхыб бир-бириләринә анд ичдиләр.+ Сонра Исһаг онлары јола салды вә онлар сағ-саламат чыхыб ҝетдиләр. 32 Елә һәмин ҝүн Исһагын гуллары ҝәлиб хәбәр вердиләр ки, газдыглары гујудан+ су чыхды. 33 О, гујунун адыны Шива* гојду. Буна ҝөрә дә шәһәрин ады бу ҝүнә гәдәр Биир-Сәба*+ галыб. 34 Гырх јашы оланда Ејс һет Бииринин гызы Јәһудәти вә һет Илунун гызы Бәсмәни алды.+ 35 Онлар Исһагла Рәфәгәјә бөјүк дәрд олдулар.+\n^ Мәнасы: мүбаһисә, дава-далаш.\n^ Мәнасы: иттиһам.\n^ Мәнасы: ҝениш јерләр.\n^ Мәнасы: анд; једди.


Q=2	C=0	SS=0	LS=2	PS=0	DC=0	LC=0	SD=0	BS=0	G0=24	G1=23	G2=18	DLID=az_RU	BODY=December 26, 2015 - 4:18 PM News Code : 726975 Source : Leader.ir\nГәрб өлкәләриндә бүтүн ҝәнҹләрә!\nКор терроризмин Франсада кечирдији аҹы һадисәләр мәним сиз ҝәнҹләрлә јенидән мүраҹиәт етмәјимә сәбәб олду. Бу кими һадисәләрин сизләрлә сөһбәтә зәмин јаратмасы мәним үчүн чох үзүҹүдүр. Дүнјанын һарасында олурса олсун, һәр бир инсанын чәкдији изтираб башга инсанлар үчүн дә кәдәрлидир. Өз әзизләринин ҝөзләри өнүндә ҹан верән ушағын ҝөрүнтүсү, аиләсинин сәадәтини јаса бүрүндүјүнү ҝөрән ана, өз һәјат јолдашынын ҹансыз бәдәнини дашымагда олан әр вә ја бир гәдәр сонра өз һәјатынын сон пәрдәсини ҝөрәҹәјини билмәјән тамашачы, инсаны сәмими гәлбдән кәдәрләндирир.\nСевҝи вә инсанлыгдан нәсибини алмыш һәр кәс бу сәһнәләри ҝөрмәклә тәсирләнир. Бу истәр Франсада, истәрсә Фәләстин, истәрсәдә Ираг вә Суријада баш версин. Гәти олараг јарым милјард мүсәлман ејни дујғуја малик олуб, һадисәләри төрәдәнләрә гаршы нифрәт бәсләјирләр.\nМән әминәм ки, јалныз сиз ҝәнҹләр буҝүнкү мәнфи ҹәһәтләрдән лазыми дәрс чыхарараг ҝәләҹәји ҝөрмәк үчүн јени бир јол тапаҹаг вә гәрбин буҝүнкү мөвгејә ҝәлмәсинә сәбәб олан азғынлыглара мане олаҹагсыныз. Доғрудур, бу ҝүн терроризм бизим вә сизин ортаг дәрдимиздир. Амма ону билмәлисиниз ки, сон һадисәдә јашадығыныз изтирабын, илләрдир Ираг, Јәмән, Сурија вә Әфганыстан халгларынын чәкмәкдә олдуглары изтирабла ики әсас фәрги вар.\nБиринҹиси одур ки, Ислам дүнјасы даһа чох ҝениш бир мигјасда, даһа бөјүк бир өлчүдә вә чох узун бир замандыр шиддәт вә дәһшәтин гурбаны олур.\nИкинҹи мәгам да ондан ибарәтдир ки, тәәссүф ки, бу шиддәт һадисәләри давамлы олараг бир сыра бөјүк ҝүҹләр тәрәфиндән мүхтәлиф методларла вә тәсирли бир шәкилдә дәстәкләнир. Артыг бу ҝүн чох аз адам олар ки, АБШ-ын әл-Гаидә, Талиббан вә диҝәр террор групларынын јарадылмасы, мөһкәмләнмәси вә силаһландырылмасындан хәбәрсиздир. Гәрбин, Ислам дүнјасындакы ојаныш һәрәкатына гаршы зиддијјәтли давранышы, Гәрб сијасәтиндәки зиддијјәтә бариз нүмунәдир.\nБу зиддијәтин бариз нүмунәси Исраили ҝөстәрмәк олар. Фәләстин халгына зүлм етмәклә террорризмин ән пис нүмунәсини нүмајиш етдирирләр.\nӘҝәр бу ҝүн Авропа халгы бир нечә ҝүнлүјүнә издиһамлы мәкан вә мәркәзләрдән чәкинәрәк евләринә пәнаһ апарырса, Фәләстин халгы илләр боју өз евләриндә сионист Исраил режиминин виран вә гәтлиамларына мәруз галыр. Бу ҝүнкү дүнјамызда сизҹә бундан бөјүк зүлм таныјырсыныз? Ҝүнаһы јалныз тәпәдән дырнаға гәдәр силаһлы бир ордуја етираз етмәк олан бир ханым күчә ортасында ҝүллә јағышына тутулмасы, әҝәр терроризм дејилсә бәс нәдир? Бу варварлыг, вәһшилик ишғалчы бир режимин һәрби гүввә тәрәфиндән апарылдығы үчүн екстремизм адландырылмыр.\nБир өлкәни харабалыға чевириб, шәһәр вә кәндләрини јерлә бир едиб, сонра исә онлардан өзләрини мәзлум олараг гијмәтләндирмәсини истәмәк неҹә мүмкүн ола биләр?\nМәним хаһишим одур ки, сизләрин бу ҝүн вә ја ҝәләҹәкдә фитнәкарлыға булашмыш зеһнинизи дәјишәсиниз. Дүнја өлкәләринин бөјүк бир һиссәси, фәал вә инкишаф етмәкдә олмасы илә јанашы јүз илләр боју бәшәри ҹәмијјәтләрини лајигинҹә ҝидаландыран өз милли вә јерли мәдәнијјәтләри илә фәхр етмәсидир. Ислам дүнјасы да бу һалдан мүстәсна дејил. Лакин ҝүнүмүздә гәрб дүнјасы мүасир васитәләрдән истифадә едәрәк дүнјанын мәдәни клонлашдырылмасына исрар едир. Мән, гәрб мәдәнијјәтинин диҝәр халглара зорла гәбул етмәк истәнилмәсини, мүстәгил мәдәнијјәтләрин алчалмасыны сәссиз вә бөјүк зәрәрли бир шиддәт олараг ҝөрүрәм.\nБәзән ҝәнҹләр сәһвә јол верәрәк ИШИД террор груплашмасынын сыраларына гатылырлар. Авропада дүнјаја ҝәлән вә о мүһитдә фикри вә руһи бахымдан тәрбијә едилән кәсләр нә үчүн бу кими тәшкилатлара гошулур? Инанмаг олармы ки, инсанлар дөјүш зоналарына бир-ики сәфәрлә бирдән бирә о дәрәҹәдә ифратчы олсунлар ки, өз һәмвәтәнләрини ҝүлләбаран етсинләр? Гәтијјән зоракылыг ашылајан зәһәрли мүһитдә бир өмүр насаз мәдәни гидаланманын тәсирини унутмаг олмаз.\nҺәр бир һалда ҹәмијјәтин заһири тәбәгәләрини јармаг, дүјүнләри вә нифрәтләри тапмаг вә мәһв етмәк сизин үзәринизә дүшүр.\nДахил олан хәбәрләрә ҝөрә Авропа өлкәләринин бәзисиндә мүәјјән гајдалар тәтбиг едилиб ки, вәтәндашлары мүсәлманлардан ҹасуслуг етмәјә вадар едир. Бу рәфтарлар зүлмдүр вә һамымыз билирик ки, зүлм истәр- истәмәз залымын өзүнә гајыдар.\nГәрб дүнјасы әсрләрдир Мүсәлманлары чох јахшы таныјыр. Һәм гәрблиләрин Ислам торпағында гонаг олдуглары вә ев саһибинин сәрвәтинә ҝөз дикдикләри ҝүн, һәм дә ев саһиби олараг мүсәлманларын әмәјиндән вә фикриндә бәһрәләндикләри ҝүн меһрибанлыг вә дөзүмдән башга бир шеј ҝөрмәдиләр.\nБуна әсасән мән сиз ҝәнҹләрдән истәјирәм ки, дәгиг гијмәт вермә әсасында вә дәрин дүшүнҹә илә аҹынаҹаглы тәҹрүбәләрдән истифадә едиб Ислам Дүнјасы илә шәрафәтли вә дүзҝүн бир әлагәнин әсасыны гојасыныз. Белә олан һалда чох чәкмәз, ҝөрәрсиниз ки, мөһкәм тәмәлләрин үзәриндә гурулмуш әлагә онун мемарларына етимад вә етибар газандырыр, онлара тәһлүкәсизлик вә асајиш әрмәған едир вә бүтүн аләмә парлаг ҝәләҹәк үмидини сачыр.\n29 нојабр 2015-ҹи ил


Q=33	C=0	SS=0	LS=33	PS=0	DC=0	LC=0	SD=0	BS=1	G0=1	G1=1	G2=1	DLID=az_RU	BODY=Nur-az.com - Бу өлкә лидери ишғалчы Исраили “иргчи вә террорчу дөвләт” адландырды\nБу өлкә лидери ишғалчы Исраили “иргчи вә террорчу дөвләт” адландырды\n“Дүнјада иргчилик, сојгырым вә бәшәријјәтә гаршы ҹинајәтләрин һамысы барбар, тәкәббүрлү вә террорчу Исраил режиминин мәһсулудур”.\n“Анадолу” информасија аҝентлијининÂ вердији хәбәрә ҝөрә, бу фикирләри Малајзијанын баш назири Маһатһир Мәһәммәд “Ал Сһарг Форум" аналитик мәркәзи тәрәфиндән тәшкил олунан “Ҝәләҹәјини газан” мөвзусунда Иллик Ҝәнҹләр Конфрансында ифадә едиб.\nМаһатһир Мәһәммәд Гәрби Асијадакы сијаси гејри-сабитлијин 2001-2003-ҹү илдә АБШ-ын рәһбәрлик етдији коалисијанын Ираг вә Әфганыстана гаршы мүдахиләләри илә башладығыны вә бу ҝүн дә давам етдијини вурғулајараг белә дејиб:\n“Сурија, Ливија вә Јәмән кими, өлкәләрдә бәшәријјәт фаҹиәләринин шәкли чәкилир вә бүтүн дүнја чарәсиз шәкилдә изләјир”.\n“ИшғалчыÂ Исраилин иргчи вә агрессив сијасәти дүнјанын бир чох өлкәләриндә ксенофобија вә дөзүмсүзлүк әсасында ҹинајәтләрин бөјүк сүрәтлә артмасына, инсанлыға гаршы ҹинајәт вә сојгырым актлары төрәдилмәсинә ҝүҹлү тәкан вериб”-дејә Малајзија баш назири бир даһа вурғулајыб.\nГәрби Асијада проблем јашајан өлкәләрин әзијјәт чәкмәсинин хариҹи гүввәләрин мүдахиләсиндән гајнагландығыны билдирән Маһатһир, белә давам едиб: “Реҝиона мүдахилә едән гүввәләр, демократија вә инсан һаглары маскасы алтында өз мәнфәәтләрини тәмин етмәк үчүн әлләриндән ҝәләни едиб. Бүтүн бу баш верән фаҹиәләрин әсас сәбәби шүбһәсиз ки, Фәләстиндә баш верәнләрдир”.\nМаһатһир Фәләстин мәсәләсинин һәлли үчүн бејнәлхалг бирлијин һәрәкәтә кечмәсинин шәрт олдуғуну сөјләјиб.\n602 дәфә бахылыб


Q=9	C=2	SS=0	LS=4	PS=2	DC=2	LC=0	SD=0	BS=2	G0=30	G1=20	G2=10	DLID=az_RU	BODY=Иса пејғәмбәр вәфтиз олунур | Иса пејғәмбәрин һәјаты\nДИЛИ: Aзәрбајҹан (кирил әлифбасы) Јава дили Азәрбајҹан (латын әлифбасы) Вјетнам Данимарка Индонезија Исвеч Камбоҹа Кирибати Конго Маврики креолу Македонија Малта Мјанма Нидерланд Ниҝериа пиҹини Норвеч Самоа Сејшел креолу Соломон Адалары пиҹини Таити Тувалу Увеа Украјна Фиҹи адангме алман алур амһара ајмара батак (каро) батак (тоба) бикол болгар варај га газах ган гуарани гуҹарат гырғыз дхолуо еве ермәни естон ефик ибо иврит илок инҝилис исоко испан италјан кабре каонде каталан кечуа (Анкаш) кечуа (Ајакучо) кечуа (Куско) киконго кикујју килуба кинјаруанда кипенде кирунди кисонге кореја лингала лози ломве лувале луганда макуа малагаси малај мајја маҹар море ндау оромо осетин пангасинан папјаменто (Күрасао) полјак португал румын рус санго себуан сена сепеди серб серб (латын) сингал словен сотсил сранан-тонго суаһили суаһили (Конго) тагалог таи тамил татар таҹик тви тетела тигре ток-писин тсва тумбука түрк түркмән умбунду уруунд фарс фон франсыз хорват чибемба чилуба читонга чичева шона јапон јунан ҝүрҹү ҹола Һаити креолу һилигајнон әрәб өзбәк\nИса пејғәмбәр вәфтиз олунур\nМӘТТА 3:13—17 МАРК 1:9—11 ЛУКА 3:21, 22 ЈӘҺЈА 1:32—34\nИСА ВӘФТИЗ ОЛУНУР ВӘ МӘСҺ ЕДИЛИР\nЈЕҺОВА БӘЈАН ЕДИР КИ, ИСА ОНУН ОҒЛУДУР\nАлты ај олар ки, Вәфтизчи Јәһја тәблиғ ишинә башлајыб. Һал-һазырда тәхминән 30 јашында олан Иса онун јанына, Иордан чајына ҝәлир. Ҝөрәсән, ҝәлишинин сәбәби нәдир? Онун ҝәлишинин сәбәби нә она баш чәкмәк, нә дә ки онун ишләринин неҹә ҝетдији илә марагланмагдыр. Иса Јәһјанын јанына вәфтиз олунмаг үчүн ҝәлиб.\nТәбии ки, Јәһја етираз едир: «Мәни сән вәфтиз етмәлисән, сән исә мәним јаныма ҝәлирсән?» (Мәтта 3:14). Јәһја билир ки, Аллаһын руһани оғуллары арасында Исанын мәхсуси јери вар. Хатырлајаг ки, Мәрјәм Исаја һамилә оланда Јәһјанын анасы Илсәбаја баш чәкән заман ана бәтниндә олан Јәһја севинҹиндән тәрпәнмишди. Шүбһәсиз, сонралар анасы бу һагда оғлуна данышмышды. Јәгин, Јәһја мәләјин Исанын доғулаҹағы һаггында хәбәр ҝәтирмәси вә Иса доғулан ҝеҹә мәләкләрин чобанлара ҝөрүнмәси барәдә дә ешитмишди.\nЈәһја баша дүшүр ки, онун етдији вәфтиз ҝүнаһларындан төвбә едәнләр үчүндүр, Иса исә ҝүнаһсыздыр. Јәһја нә гәдәр анд-аман еләсә дә, Иса тәкид едәрәк дејир: «Мәнә мане олма, чүнки бу јолла биз доғру олан һәр шеји јеринә јетирәҹәјик» (Мәтта 3:15).\nБәс Иса нәјә ҝөрә вәфтиз олунмалыдыр? Онун вәфтизи ҝүнаһларындан төвбә етмәсинин јох, Атасынын ирадәсини јеринә јетирмәк үчүн өзүнү Она тәгдим етмәсинин символудур (Ибраниләрә 10:5—7). Бу вахта гәдәр Иса дүлҝәрлик едирди, инди исә хидмәтә башламағын вахтыдыр. Јеһова Аллаһ ону јер үзүнә мәһз бундан өтрү ҝөндәриб. Сизҹә, Исаны вәфтиз едәркән Јәһја нә исә гејри-ади бир шејин баш верәҹәјини ҝөзләјир?\nСонрадан Јәһја дејир: «Мәни суда вәфтиз етмәјә ҝөндәрән Аллаһ деди: “Мүгәддәс руһун кимин үзәринә ениб галдығыны ҝөрсән, бил ки, мүгәддәс руһла вәфтиз едән одур”» (Јәһја 1:33). Буна ҝөрә дә Јәһја вәфтиз олунанлардан биринин үзәринә Аллаһын мүгәддәс руһунун енәҹәјини ҝөзләјир. Иса судан чыхан заман Аллаһын руһунун ҝөјәрчин кими Исанын үзәринә ендијини ҝөрәндә Јәһја тәәҹҹүбләнмир (Мәтта 3:16).\nИсанын вәфтизи заманы диҝәр һејрәтамиз шејләр дә баш верир. Һәмин вахт ҝөјләр онун үчүн ачылыр. Бу, нә мәна кәсб едир? Ҝөрүнүр, Иса вәфтиз олунанда әввәлләр ҝөјдә руһани варлыг кими јашадығы һәјаты онун јадына дүшүр. Беләҹә, о, Јеһованын руһани оғлу кими јашадығыны хатырлајыр вә јер үзүнә ҝәлмәздән габаг Аллаһын она өјрәтдији һәр шеј јадына дүшүр.\nБундан әлавә, Иса вәфтиз олан заман ҝөјдән бир сәс бәјан едир: «Бу, Мәним севимли Оғлумдур. Мән ондан чох разыјам» (Мәтта 3:17). Бу, кимин сәсидир? Әлбәттә, Исанын сәси ола билмәз, чүнки о, Јәһјанын јанындадыр. Бу сәс Аллаһын сәсидир. Ајдындыр ки, Иса Аллаһ јох, Аллаһын Оғлудур.\nБунунла белә, илк инсан олан Адәм кими, Иса да Аллаһын инсан оғлу иди. Шаҝирд Лука Исанын вәфтизини тәсвир едәрәк јазыр: «Иса хидмәтә башлајанда тәгрибән отуз јашында иди. Белә һесаб едирдиләр ки, о, Јусифин оғлу иди, Јусиф Әлинин оғлу... Натан Давудун, Давуд Јәссәнин... Исһаг Ибраһимин, Ибраһим Тарихин... Сам Нуһун, Нуһ Ләмекин... Шејс Адәмин, Адәм Аллаһын оғлу иди» (Лука 3:23—38).\nАдәм инсан олса да, «Аллаһын оғлу» сајылырды, еләҹә дә Иса Мәсиһ. Иса вәфтиз олунанда о баша дүшдү ки, Аллаһын Оғлудур вә ҝөјдә руһани варлыг кими јашајаҹаг. Беләҹә, Иса Аллаһ һаггында һәгигәти өјрәтмәјә вә инсанлара һәјат јолуну ҝөстәрмәјә башлады. Иса јени бир һәјат јолуна гәдәм гојду вә бу һәјатын сонунда өз ҹаныны мәһкумијјәт алтында олан бәшәријјәт үчүн гурбан верәҹәкди.\nЈәһја Исаны һарадан таныјыр?\nИса һеч бир ҝүнаһ ишләтмәдији һалда, нәјә ҝөрә Јәһја тәрәфиндән вәфтиз олунду?\nАллаһын руһунун Исанын үзәринә ҝәлдијини ҝөрәндә Јәһја нәјә ҝөрә тәәҹҹүбләнмәди?


Q=7	C=7	SS=0	LS=7	PS=0	DC=0	LC=0	SD=0	BS=1	G0=8	G1=6	G2=4	DLID=az_RU	BODY=İyul 17, 2018 - 8:48 PM Хәбәрин коду : 902067 Мәнбә : Дејерлер "Тебјан"-аистинадла Link:\nСејјид ибни Тавус оғлуна белә төвсијә верир: “Өзүн вә әзизләриндән әввәл, о Һәзрәт (ә.ф) үчүн сәдәгә вер!”.\nӘһли Бејт (әлејһимус-сәлам) - АБНА – Хәбәр Аҝентлији: Сәдәгә вермәк мөминин иманынын нишанәләриндәндир. Сәдәгәнин васитәсилә башга иман саһибләринә јардым едиләр вә үмуми рифаһ тәмин олунар. Дин алимләри она ҝөрә бу мүстәһәб әмәлә һәмишә үз тутмуш вә ону тәблиғ етмишдиләр.\nМөмин инсанын иманынын нишанәләриндән бири дә будур ки, тәкҹә өзү үчүн дејил, онун үчүн севимли олан башга инсанларын саламатлығы үчүн дә сәдәгә версин. Бир Әһли-Бејт (ә) давамчысы үчүн Имам Замандан (ә.ф) әзиз инсан ким ола биләр ки?\nБуну гејд етмәк лазымдыр ки, Имам Заман ағанын (ә.ф) бизим сәдәгәмизә һеч бир еһтијаҹы јохдур. Анҹаг бу әмәл Һәзрәтә (ә.ф) олан севҝини бүрузә вермәјин јолларындан биридир. Бу әмәл Аллаһын разылығыны ҹәлб едәр вә Илаһи гүрб мәгамына јахынлашмаға сәбәб олар.\nСејјидибниТавус “Әманәл-әхтар” китабындабеләдуаедир: “Аллаһым! Бу (сәдәгә) Сәндәндир вә Сәнин үчүндүр. Мөвлам Мәһдинин (ә.ф) саламатлығы үчүндүр. Сәфәрдә оланда, бүтүн һәрәкәт вә истираһәтләриндә, ҝүнүн вә ҝеҹәнин һәр бир саатында она салават ҝөндәр!”.\nМәнаәһлиоланалимләрдәнбирибујурур: “НәзаманИмамЗаманын (ә.ф) саламатлығыүчүнсәдәгәверсәниз, будуаныохујун:\nاَللهُمَ اِنَّ هَذِهِ لَکَ وَ مِنکَ وَ هِىَ صَدَقَةٌ عَن مَولانا\nالمهدی، عجلالله فرجه، وَ صَلِّ عَلَیهِ بَینَ اَسفارِهِ و حَرکاتِه و\nسَکَناتِه فِى ساعاتِ لَیلِه وَ نَهارِه وَ صَدقَهٌ عَمَّا یَعنِیهِ\nاَمرَهُ وَ مَالا یَعنیهِ وَ مَا یُضمِنه و ما یُخلِفُه.»


Q=42	C=42	SS=0	LS=0	PS=5	DC=0	LC=0	SD=0	BS=1	G0=13	G1=7	G2=3	DLID=az_RU	BODY=TolishPress.org - БОFБОНИ ДЫВО\nГлавная : Шав-нышт : БОFБОНИ ДЫВО\nБәһмән Сале& on 29 Октябрь, 2016 19:23:40 | 1153 раз прочтено\nБәжәни Мерзо Нәсир дастко бе де боғбонәти. Сыхан бә вырә бәрәсе. Әвәсорәвәбе. Мерзо Нәсир каштејдәбе һуштулијә тоғә. Дастәј ҹывонән дәвардејдәбе де рој. Бәнем Мерзо Нәсир тоғә каште-каште бә дывој:\n-Һа Хыдо, нубәјнејә тоғә каштејдәм, ышты һымһымбәдә јолә до быбу, холл-хычәјн быбу, ләл-гылыш ләжән быбу, дој јолә пузәш быбу, јол-јолә согнәш быбу. Чәј согнәдә быныштәмон, ыштә пешти даһаштәмон бәј, бәһәмон чәј ләл-гыли, быдәмон бә ныбәкәсонән…\nҸывонон сыре-сыре дәвардин шин.\nСыхан бәштә вахти бәрәсе. Осори товсонәдә һәмонә ҹывонон ижән дәвардејдәбин Мерзо Нәсири боғи палијо. Бәнем Мерзо Нәсири каштә һәмонә һуштулијә тоғә мивә вардәше, Мерзоән мандә чә тоғә тоно, нозә кардејдә дәј.\nҸывонон даһаштышоне лынг, бә Мерзо Нәсири јод вардышоне чәј понә сорнә дыво, парсәјн: -Чич бе, сә гәтыше ышты понә сорнәдыво? Тоғә ве гәдәлије!\nМерзо Нәсири вотыше:\n-Дешмә вотәј, аз бәвәдә һуштулијә тоғә каштеәдә чәј барәдә нәв гылә дыво кардәме, росте?\n-Һа, - вотышоне, - охо сә гәтәшни ышты дыво!\n-Сәш доә, иншаллаһ, - Мерзо Нәсири рост кардыше дастон бә осмон. – Хыдо чымы нәв гылә дывоәдә мәсәше һәшт гылә, иглә һуштули јолә до бе дывош бә ҹош вардәни. Хыдо Анә мәсәшбу мы, ве-ве шукур быбу бәј! Бәс шымә чоко, Хыдо мәсејдә шымә нәвәдә и дыво?


Q=16	C=5	SS=2	LS=5	PS=5	DC=0	LC=0	SD=0	BS=1	G0=34	G1=20	G2=6	DLID=az_RU	BODY=2 Падшаһлар 11 | Онлајн Мүгәддәс Китаб | Јени дүнја тәрҹүмәси\n2 Падшаһлар 11:1—21\nӘтәлја тахт-таҹы әлә кечирир (1—3)\nЈуәс хәлвәтҹә падшаһ гојулур (4—12)\nӘтәлја өлдүрүлүр (13—16)\nЈәһјадајын апардығы ислаһатлар (17—21)\n11 Әһәзјанын анасы Әтәлја+ оғлунун өлдүјүнү+ ҝөрәндә галхыб бүтүн шаһ нәслини гырды.+ 2 Анҹаг Јәһурам падшаһын гызы, Әһәзјанын баҹысы Јәһусәба өлүм һөкмү верилмиш шаһзадәләрин ичиндән Әһәзјанын оғлу Јуәси+ хәлвәтҹә гачыртды вә ону дајәси илә бирҝә ичәридәки јатаг отағында сахлады. Јуәси Әтәлјадан ҝизләтдиләр вә о сағ галды. 3 О, алты ил дајәсинин јанында Јеһованын мәбәдиндә ҝизләнди. Бүтүн бу вахт әрзиндә Әтәлја өлкәдә һөкмранлыг едирди. 4 Једдинҹи илдә Јәһјадај карјалы мүһафизәчиләрин вә сарај кешикчиләринин јүзбашыларыны+ чағыртдырыб онлары Јеһованын евиндә өз јанына топлады. Јеһованын евиндә онларла сазиш бағлајыб онлара анд ичдирди. Сонра шаһзадәни онлара ҝөстәриб+ 5 тапшырыг верди: «Белә едәҹәксиниз: үчдә бириниз шәнбә ҝүнү нөвбәтчи олуб сарајы горујаҹаг,+ 6 үчдә бириниз Тәмәл дарвазасынын јанында олаҹаг, үчдә бириниз дә сарај кешикчиләринин архасындакы дарвазада дураҹаг. Нөвбә илә сарајын кешијини чәкәҹәксиниз. 7 Шәнбә ҝүнү нөвбәдә олмајан ики бөлүјүнүз падшаһы горумаг үчүн Јеһованын евинин кешијини чәкәҹәк. 8 Һәр кәс әлиндә силаһ падшаһы әһатәјә алсын. Сәфләринизә ҝирән өлдүрүлсүн. Падшаһ һара ҝетсә, онун јанында олун». 9 Јүзбашылар+ һәр шеји каһин Јәһјадајын дедији кими етдиләр. Һәр бири шәнбә ҝүнү нөвбәдә олан вә нөвбәдә олмајан адамларыны ҝөтүрдү вә каһин Јәһјадајын јанына ҝәлди.+ 10 Каһин јүзбашылара Давуд падшаһын Јеһованын евиндәки низәләрини вә дәјирми галханларыны пајлады. 11 Сарај кешикчиләри+ әлләриндә силаһ сарајын сағ тәрәфиндән сол тәрәфинә гәдәр һәр јанда, гурбанҝаһын+ јанында, мәбәдин јанында, падшаһын дөврәсиндә өз јерләрини тутдулар. 12 Јәһјадај шаһзадәни+ бајыра чыхарды, таҹы вә Шәһадәти*+ онун башына гојду. Ону падшаһлыға мәсһ етдиләр. Әл чалыб: «Јашасын падшаһ!» — дедиләр.+ 13 Әтәлја гачан адамларын ајаг сәсини ешидәндә дәрһал Јеһованын евиндәки ҹамаатын јанына ҝәлди.+ 14 Ҝөрдү ки, адәтә ујғун олараг, падшаһ сүтунун јанында дуруб,+ башчылар вә кәрәнајчылар+ падшаһын јанындадыр. Өлкәнин бүтүн халгы севиниб кәрәнај чалырды. Онда Әтәлја јахасыны ҹырыб чығырды: «Хәјанәт! Хәјанәт!» 15 Каһин Јәһјадај гошуна башчылыг едән јүзбашылара+ әмр етди: «Ону сәфләрин арасындан чыхарын. Ким онун далынҹа ҝетсә, гылынҹдан кечирин!» Чүнки каһин демишди: «Ону Јеһованын евиндә өлдүрмәјин». 16 Әтәлјаны тутдулар вә атларын сараја+ ҝирдији јерә ҝәтириб өлдүрдүләр. 17 Јәһјадај Јеһова илә падшаһ вә халг арасында әһд кәсди+ ки, онлар бундан сонра да Јеһованын халгы олсунлар. О һәмчинин падшаһла халг арасында да әһд бағлады.+ 18 Бундан сонра бүтүн өлкә ҹамааты Баал бүтханасына ҝетди. Онун гурбанҝаһларыны дағытдылар,+ бүтләрини парча-парча етдиләр+ вә Баал каһини Маттаны гурбанҝаһларын гаршысында өлдүрдүләр.+ Каһин Јеһованын евинә нәзарәтчиләр тәјин етди.+ 19 Јеһованын евиндән чыхан падшаһы мүшајиәт етмәк үчүн каһин јүзбашылары+, карјалы мүһафизәчиләри, сарај кешикчиләрини+ вә бүтүн өлкә ҹамаатыны топлады. Онлар сарај кешикчиләринин дарвазасы јолу илә сараја ҝәлдиләр. Јуәс падшаһ тахтына отурду.+ 20 Өлкәнин бүтүн халгы севиниб-шадланырды. Шәһәрдә динҹлик бәргәрар олду, чүнки Әтәлјаны сарајда гылынҹдан кечириб өлдүрмүшдүләр. 21 Јуәс+ тахта чыханда једди јашында иди.+\n^ Еһтимал ки, бу, Аллаһын ганунлары јазылмыш тумар иди.\n2 Падшаһлар 11


Q=7	C=6	SS=6	LS=0	PS=0	DC=2	LC=0	SD=0	BS=1	G0=152	G1=111	G2=41	DLID=az_RU	BODY=Руһ бизә тәлгин едир (Ромалылара 8:16) | Тәлим\n«Бу руһ бизә тәлгин едир ки, биз Аллаһын өвладларыјыг» (РОМ. 8:16).\nНӘҒМӘ: 109, 108\nНӨВБӘТИ АЈӘЛӘР МӘСҺ ОЛУНМАҒЫ БАША ДҮШМӘЈӘ НЕҸӘ КӨМӘК ЕДИР?\n2 Кор. 1:21, 22; 2 Бут. 1:10, 11\nРом. 8:15, 16; 1 Јәһ. 2:20, 27\n1—3. Әллинҹи ҝүн бајрамында һансы ваҹиб һадисәләр баш верди вә һәмин һадисәләрлә Мүгәддәс Јазылардакы һансы пејғәмбәрлик јеринә јетди? (Мәгаләнин әввәлиндәки шәклә бахын.)\nСӘҺӘР саат доггуз радәләри иди. Һәмин ҝүн Јерусәлимдәкиләр үчүн хүсуси иди, чүнки бајрам ҝүнү иди. Үстәлик, бајрам олдуғуна ҝөрә бу ҝүн һәм дә шәнбә ҝүнү сајылырды. Мәбәддә сәһәр гурбаны артыг тәгдим олунмушду. Инди исә баш каһин тәзә тахылдан һазырланмыш ики мајалы чөрәји јеллетмә тәгдимәси кими тәгдим етмәјә һазырлашырды. Һәр јердә хош аб-һава вар иди (Лав. 23:15—20). Бу тәгдимә буғда бичининин башладығыны ҝөстәрирди. Сөһбәт ерамызын 33-ҹү илинин Әллинҹи ҝүн бајрамындан ҝедир.\n2 Мәбәддә бүтүн бунлар баш верән заман мәбәддән кәнарда, шәһәрдәки евләрин бириндә даһа ваҹиб бир һадисә ваге олаҹагды. Тәхминән 120 мәсиһи евин үст мәртәбәсиндәки отаға јығышыб «арамсыз дуа едирдиләр» (Һәв. 1:13—15). Һәмин ваҹиб һадисә мәһз бу шаҝирдләрлә баш верәҹәкди. Бу һадисә һәр Әллинҹи ҝүн бајрамында баш каһинин јеринә јетирдији ајинләрлә сых бағлы иди. Бу һадисә илә һәм дә 800 ил әввәл Јуил пејғәмбәрин дедији пејғәмбәрлик јеринә јетәҹәкди (Јуил 2:28—32; Һәв. 2:16—21). Ахы нә баш верәҹәкди? Нәјә ҝөрә бу һадисә белә ваҹиб иди?\n3 Һәвариләрин ишләри 2:2—4 ајәләрини охујун. Аллаһын мүгәддәс руһу үст мәртәбәдә јығышан һәмин мәсиһиләрин үзәринә төкүлдү (Һәв. 1:8). Онлар ешитдикләри вә ҝөрдүкләри әзәмәтли шејләр барәдә пејғәмбәрлик, јәни шаһидлик етмәјә башладылар. Гыса мүддәт әрзиндә ораја издиһам јығышды. Һәвари Бутрус баш вермиш һадисәнин маһијјәтини онлара изаһ етди. Сонра о, динләјиҹиләринә деди: «Төвбә един вә гој һәр кәс ҝүнаһларынын бағышланмасы үчүн Иса Мәсиһин ады илә вәфтиз олунсун, онда мүгәддәс руһ әнамыны алаҹагсыныз». Һәмин ҝүн үмумиликдә тәхминән 3000 нәфәр бу дәвәти гәбул едиб вәфтиз олунду вә мүгәддәс руһ алды (Һәв. 2:37, 38, 41).\n4. а) Нәјә ҝөрә Әллинҹи ҝүн бајрамында баш верән һадисә бизим үчүн бөјүк әһәмијјәт кәсб едир? б) Ола билсин, чох илләр әввәл һәмин ҝүн һансы башга һадисә баш вермишди? (Һашијәјә бахын.)\n4 Нәјә ҝөрә 33-ҹү илин Әллинҹи ҝүн бајрамы бизим үчүн белә ваҹибдир? Сөзсүз ки, бу, Јерусәлимдәки мәбәддә иҹра олунан ајинләрә ҝөрә дејил. Сәбәб бөјүк баш каһин Иса Мәсиһин һәмин ајинләрин тәмсил етдији һадисәләри һәјата кечирмәсидир.  Һәмин ҝүн баш каһин Јеһоваја ики символик чөрәк тәгдим етди. Мәбәддә тәгдим олунан маја гатылмыш чөрәкләр Аллаһын ҝүнаһлы бәшәријјәтдән сечиб өвладлыға ҝөтүрдүјү мәсһ олунмуш шаҝирдләри тәмсил едирди. Беләҹә, «нүбар» адланан мәсһ олунмушлара ҝөјләр һәјатына вә Аллаһын Падшаһлығында падшаһ олмаға јол ачылды. Бу Падшаһлыг јердә галан итаәткар бәшәријјәтә сонсуз хејир-дуалар ҝәтирәҹәк (Јаг. 1:18; 1 Бут. 2:9). Истәр Иса Мәсиһлә ҝөјдә јашамаг, истәрсә дә јер үзү ҹәннәтдә әбәди јашамаг үмидинә малик олаг, һәмин ҝүн баш вермиш һадисәләр бизим һәјатымыза бөјүк тәсир ҝөстәрир!\nНЕҸӘ МӘСҺ ОЛУНУРЛАР?\n5. Һарадан билирик ки, бүтүн мәсһ олунмушлар ејни ҹүр мәсһ олунмур?\n5 Әҝәр сиз башына алов дилләри гонан шаҝирдләрдән бири олсајдыныз, һәмин ҝүнү һеч вахт унутмаздыныз. Сиздә мүгәддәс руһла мәсһ олундуғунуза зәррә гәдәр дә шүбһә олмазды, хүсусилә дә әҝәр башга дилдә данышмаг әнамыны алсајдыныз (Һәв. 2:6—12). Бәс мүгәддәс руһла мәсһ олунанларын һамысы һәмин о 120 шаҝирд кими, мөһтәшәм шәкилдә мәсһ олунур? Хејр. Һәмин ҝүн Јерусәлимдә олан диҝәр адамлар вәфтиз олунанда мәсһ олундулар (Һәв. 2:38). Онларын башынын үстүндә алов дили пејда олмады. Үстәлик, мәсһ олунмушларын һамысы вәфтиз олунан вахт мәсһ олунмурлар. Сәмәријјәлиләр вәфтиз олунандан бир гәдәр сонра мүгәддәс руһла мәсһ олунмушдулар (Һәв. 8:14—17). Диҝәр тәрәфдән, Корнили вә онун ев әһли вәфтиз олунмамышдан габаг мүгәддәс руһла мәсһ олунмушдулар. Бу, истисна һал иди (Һәв. 10:44—48).\n6. Бүтүн мәсһ олунмушлар нәјә саһиб олур вә бу, онларда һансы һисси јарадыр?\n6 Мәсһ олунмушларын һамысы мәсһ олундугларыны ејни ҹүр баша дүшмүр. Бәзиләри ҝөјләр дәвәтини алдығыны дәрһал дәрк едир, диҝәрләри исә буну анламаға, јәни гәбул етмәјә вахт лазым ҝәлир. Анҹаг мәсһ олунманын неҹә баш вердијиндән асылы олмајараг, мәсһ олунмушларын һәр бири һәвари Булусун дедији бир шејә саһибдир: «Сиз иман едәндән сонра Аллаһ Мәсиһ васитәсилә сизи вәд едилмиш мүгәддәс руһла мөһүрләди. Бу руһ мирасымыза зәманәтдир» (Ефес. 1:13, 14). Мүгәддәс руһун онларда бу ҹүр, хүсуси шәкилдә фәалијјәт ҝөстәрмәси ҝәләҹәк үчүн бир нөв беһ, ҝиров ролуну ојнајыр. Алдығы зәманәт мәсһ олунмуш мәсиһидә сечилдијинә даир дахили әминлик, архајынлыг јарадыр. (2 Коринфлиләрә 1:21, 22; 5:5 ајәләрини охујун.)\n7. Һәр бир мәсһ олунмуш ҝөјләр мүкафатыны алмаг үчүн нә етмәлидир?\n7 Мәсиһинин бу зәманәти алмасы о демәкдирми ки, о мүтләг ҝөјләр мүкафатыны алаҹаг? Хејр. Һәмин мәсиһи ҝөјләр дәвәтини алдығына әмин олур. Анҹаг ҝөјләр мүкафатыны алыб-алмајаҹағы онун дәвәтинә ахырадәк садиг галмасындан асылыдыр. Һәвари Бутрус буну белә изаһ етмишди: «Гардашлар, буна ҝөрә дә алдығыныз дәвәти вә Аллаһ тәрәфиндән сечилдијинизи доғрултмаг үчүн вар гүввәнизлә чалышын. Буну етсәниз, һеч вахт јыхылмајаҹагсыныз. Онда Ағамыз вә Хиласкарымыз Иса Мәсиһин әбәди Падшаһлығынын гапысы үзүнүзә ҝениш ачылаҹаг» (2 Бут. 1:10, 11). Буна ҝөрә дә һәр бир мәсһ олунмуш мәсиһи садиг галмаг үчүн мүбаризә апармалыдыр. Әкс тәгдирдә, о, ҝөјләр дәвәтини итирәҹәк (Ибр. 3:1; Вәһј 2:10).\nМӘСҺ ОЛУНДУГЛАРЫНЫ НЕҸӘ БИЛИРЛӘР?\n8, 9. а) Нәјә ҝөрә әксәр инсанлар мәсһ олунмағын нә демәк олдуғуну баша дүшмәјә чәтинлик чәкирләр? б) Инсан ҝөјә ҝетмәјә дәвәт алдығыны неҹә билир?\n8 Аллаһын хидмәтчиләринин бөјүк әксәријјәти мәсһ олунмағын нә демәк олдуғуну баша дүшмәјә чәтинлик чәкир. Бу, нормалдыр, чүнки өзләри мәсһ олунмајыблар. Аллаһын әзәли нијјәти о иди ки, инсанлар јер үзүндә әбәди јашасынлар (Јар. 1:28; Зәб. 37:29). Бәзи инсанларын ҝөјдә падшаһ вә каһин кими хидмәт етмәк үчүн сечилмәси гејри-ади бир шејдир. Бу, зәрурәтдән доған бир тәдбирдир. Инсан ҝөјләр дәвәти аланда онун дүшүнҹәси, бахышлары, үмиди көкүндән дәјишир. (Ефеслиләрә 1:18 ајәсини охујун.)\n9 Бәс инсан ҝөјләр дәвәти алдығыны, јәни бу хүсуси зәманәтә саһиб олдуғуну неҹә билир? Бунун ҹавабыны һәвари Булусун Ромадакы мәсһ олунмуш гардашлара јаздығы сөзләрдән ҝөрмәк олар. О, «мүгәддәс олмаг үчүн чағырылмыш» бу гардашлара демишди: «Бу руһ бизи көлә едиб јенидән горхуја салмыр, бу руһун васитәсилә биз оғуллуға ҝөтүрүлүрүк вә бу руһун тәшвиги илә “Атаҹан, Ата!” — дејә чағырырыг. Бу руһ бизә тәлгин едир ки, биз Аллаһын өвладларыјыг» (Ром. 1:7; 8:15, 16). Садә диллә десәк, Аллаһ мүгәддәс руһу васитәсилә инсана ајдын едир ки, о, Падшаһлығын ҝәләҹәк вариси олмаға дәвәт олунуб (1 Салон. 2:12).\n10. «Кимсәнин мәсһ олунмуш мәсиһини өјрәтмәсинә еһтијаҹ јохдур» сөзләрини неҹә баша дүшмәк олар?\n10 Аллаһдан бу хүсуси дәвәти алан инсанлар киминсә буну тәсдигләмәсинә еһтијаҹ дујмурлар. Јеһова онларын ағлында вә үрәјиндә шүбһә јери гојмур. Һәвари Јәһја мәсһ олунмуш мәсиһиләрә демишди: «Сиз Мүгәддәс Аллаһ тәрәфиндән мәсһ олунмусунуз; һамыныз һәгигәти билирсиниз». Сонра әлавә етмишди: «Сизә ҝәлдикдә исә, Ондан алдығыныз мәсһ сиздәдир вә кимсәнин сизи өјрәтмәсинә еһтијаҹ јохдур. Ондан алдығыныз мәсһ һәгигәтдир, јалан дејил, о сизә һәр шеји өјрәдир. О, сизи өјрәтдији кими, сиз дә сизи мәсһ едәнлә вәһдәтдә галын» (1 Јәһ. 2:20, 27). Һамы кими бу инсанларын да руһани өјүд-нәсиһәтә еһтијаҹы вар. Анҹаг киминсә онларын мәсһ олундуғуну тәсдиг етмәсинә еһтијаҹ јохдур. Каинатдакы ән гүдрәтли гүввә онлары буна әмин едир!\n11, 12. Мәсһ олунмуш мәсиһидә һансы шүбһәләр ола биләр, анҹаг о, нәјә гәтијјән шүбһә етмир?\n11 Мүгәддәс руһ инсаны мәсһ олундуғуна әмин едәндә онда бөјүк дәјишикликләр баш верир. Иса дахилдә ҝедән бу просеси «јенидән доғулмаг», јахуд «јухарыдан доғулмаг» адландырмышды  (Јәһ. 3:3, 5, һашијә). Сонра изаһ етмишди: «“Јенидән доғулмалысыныз” дедијимә тәәҹҹүбләнмә. Күләк истәдији сәмтә әсир. Сән онун сәсини ешидирсән, амма һарадан ҝәлиб һара әсдијини билмирсән. Руһдан доғулмуш һәр адам да беләдир» (Јәһ. 3:7, 8). Бәли, мәсһ олунмајан адама мәсһ олунмуш олмағын нә демәк олдуғуну там изаһ етмәк гејри-мүмкүндүр.\n12 Ҝөјләр дәвәтини алан мәсиһиләрдә белә суаллар јарана биләр: «Нәјә ҝөрә мән сечилмишәм? Нәјә ҝөрә башгасы јох, мәһз мән?» Онлар өзләринин бу дәвәтә лајиг олдуғуна шүбһә едә биләрләр. Лакин бу дәвәти алдыгларына әсла шүбһә етмирләр. Бу дәвәти алдыгларына ҝөрә онларын үрәји севинҹдән ҹуша ҝәлир, миннәтдарлыгла долуб-дашыр. Онлар һәвари Бутрусун кечирдији һиссләри кечирирләр. О, Аллаһдан илһам алараг јазмышды: «Ағамыз Иса Мәсиһин Атасы вә Аллаһына шүкүрләр олсун! О, бөјүк мәрһәмәтинә ҝөрә Иса Мәсиһи дирилтмәклә бизә јени һәјат вериб ҹанлы үмидә говушдурду. О, бизә әбәди, ләкәсиз вә солмаз мирас верди. Бу мирас сизин үчүн ҝөјдә горунуб сахланылыр» (1 Бут. 1:3, 4). Мәсһ олунмушлар бу сөзләри охујанда сәмави Аталарынын шәхсән онларла данышдығына зәррә гәдәр дә шүбһә етмирләр.\n13. Мүгәддәс руһла мәсһ олунан инсанын дүшүнҹәси неҹә дәјишир вә бу дәјишиклијә нә сәбәб олур?\n13 Аллаһын руһу бу мәсиһиләрә мәсһ олундугларыны тәлгин етмәздән әввәл онлар јер үзүндә јашамаға үмид едирдиләр. Онлар Јеһованын јер күрәсини тәмизләјәҹәји вахты һәсрәтлә ҝөзләјибләр, һәмин вахтда јашамағы арзулајыблар. Дирилән доғмаларыны гаршылајаҹағы вахты хәјалларында ҹанландырыблар. Тикәҹәкләри евдә јашамағы, әкдикләри ағаҹларын бәһрәсиндән јемәји сәбирсизликлә ҝөзләјибләр (Әшј. 65:21—23). Бәс онларын дүшүнҹәләри нијә дәјишди? Она ҝөрә јох ки, онлар бу үмиддән бездиләр. Јахуд емосионал сарсынты, әзаб чәкдикләри үчүн фикирләриндән дашындылар. Нә дә јердә әбәди јашамаг бирдән-бирә онлара ҹансыхыҹы, дарыхдырыҹы ҝәлдији үчүн вә ја ҝөјүн јени һүдудларыны кәшф етмәк истәдикләри үчүн онлар јердән имтина етмәдиләр. Онлар үчүн бу гәрары верән Аллаһ олду. Аллаһын руһу онлары дәвәт едәндә, һәм дә онларын дүшүнҹәсини вә үмидини дәјишди.\n14. Мәсһ олунмушлар јер үзүндәки һәјатларына неҹә јанашырлар?\n14 Бәс бу, о демәкдирми ки, мәсһ олунмуш мәсиһиләр өлмәк истәјир? Һәвари Булус бу суала белә ҹаваб вермишди: «Бу чадырда олан бизләр ағыр јүк алтында инилдәјирик. Биз ону әјнимиздән чыхармаг јох, башгасына бүрүнмәк истәјирик ки, һәјат фанилији јох етсин» (2 Кор. 5:4). Онлар бу һәјата марагларыны итирмәјибләр, бу һәјатын тез баша чатмасыны истәмирләр. Әксинә, онлар јашадыглары һәр ҝүнү достлары вә гоһумлары илә бирҝә Јеһоваја хидмәтә һәср етмәк истәјирләр. Анҹаг нә ишлә мәшғул олурларса-олсунлар, ҝәләҹәклә бағлы мөһтәшәм үмидләри ағылларындан чыхмыр (1 Кор. 15:53; 2 Бут. 1:4; 1 Јәһ. 3:2, 3; Вәһј 20:6).\nСИЗ ДӘВӘТ ОЛУНМУСУНУЗ?\n15. Инсанын мүгәддәс руһла мәсһ олундуғуна нә дәлаләт етмир?\n15 Ола билсин, сизи дүшүндүрүр ки, ҝөрәсән, бу дәвәти алмысыныз, јохса јох. Әҝәр бу дәвәти алдығынызы еһтимал едирсинизсә, бу суаллар барәдә дүшүнүн. Сиз хидмәтә һәддиндән артыг ҹан јандырырсыныз? Аллаһын Кәламыны ҹидд-ҹәһдлә арашдырыр, «Аллаһын дәрин сирләрини» тәдгиг етмәји севирсиниз? (1 Кор. 2:10). Јеһованын хидмәтинизә хүсусилә хејир-дуа вердијини һисс едирсиниз? Јеһованын ирадәсини јеринә јетирмәк ешги илә алышыб-јанырсыныз? Башгаларына руһани ҹәһәтдән көмәк етмәји өзүнүзә борҹ билирсиниз? Һәјатынызда Јеһованын әлини ачыг-ашкар һисс едирсиниз? Әҝәр бу суаллара «бәли» дејә ҹаваб верирсинизсә, онда бу, о демәкдирми ки, сиз ҝөјләрә дәвәт алмысыныз? Хејр. Чүнки бу һиссләр тәкҹә ҝөјләрә дәвәт алан мәсиһиләрә хас дејил. Јеһованын руһу јердә јашамаға үмид едән инсанларда да ејни гүввә илә фәалијјәт ҝөстәрир. Әҝәр сизи дүшүндүрүрсә ки, ҝөрәсән, ҝөјдә јашамаға дәвәт олунмусунуз, ја јох, бу, артыг ҝөстәрир ки, сиз дәвәт олунмамысыныз. Јеһованын дәвәт етдији кәсләрдә дәвәт олундугларына һеч бир шүбһә олмур! Онлар буна әминдирләр!\n16. Аллаһын руһуну алан һәр кәсин ҝөјләр дәвәтини алмадығыны һарадан билирик?\n16 Мүгәддәс Китабда ҝөјдә јашамаға үмид етмәјән, анҹаг мүгәддәс руһ алан бир чох мөмин инсанлар һагда јазылыб. Онлардан бири Вәфтизчи Јәһја иди. Иса Мәсиһ ону тәрифләмишди, ејни заманда демишди ки, о, сәмави Падшаһлыгда олмајаҹаг (Мәт. 11:10, 11). Давудун да үзәринә мүгәддәс руһ енмишди (1 Ишм. 16:13). О, чох руһани дүшүнҹәли инсан иди, һәтта Аллаһдан илһам алараг Мүгәддәс Китабын бәзи һиссәләрини јазмышды (Марк 12:36). Бунунла белә, Әллинҹи ҝүн бајрамында һәвари Бутрус Давудун ҝөјә галхмадығыны демишди (Һәв. 2:34). Јеһова мүгәддәс руһу васитәсилә бу адамлара гүдрәтли ишләр ҝөрмәјә ҝүҹ вермишди, амма бу руһ онлара ҝөјләр һәјатына сечилдикләрини тәлгин етмәмишди. Бу, о демәк дејил ки, онлар кифајәт гәдәр садиг дејилдиләр, јахуд да ҝөјдә падшаһлыг етмәјә јарамырдылар. Садәҹә олараг, Јеһова онлары јер үзүндәки ҹәннәтдә јашамаг үчүн дирилдәҹәк (Јәһ. 5:28, 29; Һәв. 24:15).\n17, 18. а) Бу ҝүн Аллаһын хидмәтчиләринин әксәријјәти нәјә үмид едир? б) Нөвбәти мәгаләдә һансы суаллар мүзакирә олунаҹаг?\n17 Бу ҝүн Аллаһын хидмәтчиләринин әксәријјәти ҝөјләр дәвәти алмајыб. Онлар да Давуд, вәфтизчи Јәһја вә гәдимдә јашајан диҝәр садиг киши вә гадынлар кими ејни үмидә маликдирләр. Ибраһим пејғәмбәр кими, Аллаһын Падшаһлығынын рәһбәрлији алтында јер үзүндә јашамағы сәбирсизликлә ҝөзләјирләр (Ибр. 11:10). Ҝөјдә јашамаг үчүн сечилән 144 000 нәфәрдән һал-һазырда јер үзүндә аз адам галыб (Вәһј 12:17). Бу, о демәкдир ки, онларын әксәријјәти артыг сонадәк садиг галараг өлүб.\n18 Бәс јердә јашамаға үмид едәнләр мәсһ олундуғуну дејән кәсләрә неҹә јанашмалыдыр? Әҝәр јығынҹағынызда кимсә Мәсиһин өлүмүнү анма мәрасиминдә символлардан гәбул етмәјә башлајарса, онунла неҹә давранмалысыныз? Ҝөјләр дәвәтини алдығыны дејәнләрин сајынын артмасы сизи нараһат етмәлидирми? Бу суаллар нөвбәти мәгаләдә мүзакирә олунаҹаг.\n^  (4-ҹү абзас) Әллинҹи ҝүн бајрамы, чох ҝүман ки, Сина сәһрасында Ганунун верилдији ҝүнлә үст-үстә дүшүр (Чых. 19:1). Әҝәр бу беләдирсә, онда Јеһова Мусанын васитәсилә һәмин ҝүн исраиллиләри Ганун әһдинә дахил етдији кими, Иса Мәсиһ дә һәмин ҝүн јени халгы, руһани Исраили јени әһдә дахил етмишди.\n^  (11-ҹи абзас) Јенидән доғулмағын нә демәк олдуғу барәдә әлавә мәлумат үчүн «Ҝөзәтчи гүлләси» журналынын 2009-ҹу ил 1 апрел сајынын 3—11 сәһифәләринә (рус.) бахын.


Q=12	C=6	SS=0	LS=6	PS=0	DC=0	LC=0	SD=0	BS=1	G0=13	G1=11	G2=8	DLID=az_RU	BODY=Јеһованын Шаһидләри сајтларыны јениләндирдиләр\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Данимарка Индонезија Исвеч Нидерланд Норвеч Украјна Чин (мандарин, садәләшдирилмиш) Чин (мандарин, әнәнәви) албан алман африкаанс ермәни ефик зулу ибо инҝилис исоко испан италјан кинјаруанда кореја коса маҹар полјак португал румын рус серб серб (латын) сесуто (Лесото) словак словен суаһили тсонга фин франсыз хорват чех чичева јапон јунан ҝүрҹү һауса\n15 АВГУСТ 2012-ҸИ ИЛ\nСон бир нечә ај әрзиндә Нју-Јоркда (АБШ) 40 нәфәр Јеһованын Шаһидиндән ибарәт груп Бәдии тәртибат шөбәси вә Јазы шөбәси илә бирликдә jw.org сајтынын јени тәртибаты үзәриндә иш апарырдылар. Мәгсәд — сајты һәм компјутердә, һәм дә мобил ҹиһазларда ҝөрүнүшҹә даһа ҝөзәл, ејни заманда истифадәдә раһат етмәк иди. Үстәлик, сајты јени тәртибатда һазырламагла онлар ики мәгсәдә ҹан атырдылар.\n1. Сајтларымызы бирләшдирмәк. Јеһованын Шаһидләринин үч сајты бир — www.jw.org сајты алтында бирләшдириләҹәк. Диҝәр ики — www.watchtower.org вә www.jw-media.org сајтлары ләғв едиләҹәк. Бунун сајәсиндә Јеһованын Шаһидләри илә бағлы һәр һансы мәлуматы ахтаран инсанлар бир мәнбәдән истифадә едә биләҹәкләр. Мәсәлән, сиз сајтдан бир чох дилләрдә Мүгәддәс Јазылары вә она әсасланан әдәбијјаты охуја, гулаг аса, еләҹә дә сизи марагландыран материалы чап едә биләрсиниз.\n2. Әлавә мәлумат вермәк. Јениләнмиш сајтда Мүгәддәс Јазылара аид гыса ҹаваблар верилир, еләҹә дә Јеһованын Шаһидләринин мүждәчилик фәалијјәти, филиаллары, Падшаһлыг заллары вә вилајәт конгресләри һаггында мәлуматлар ҝәтирилир. «Хәбәрләр» бөлмәсиндә Јеһованын Шаһидләри илә әлагәдар дүнјада баш верән һадисәләр һаггында хәбәрләр верилир. Сајтда һәмчинин аиләләр, јенијетмәләр вә ушаглар үчүн интерактив тапшырыглар да јер алыр.\nИнтернетә 430 дилдә гојулан Јеһованын Шаһидләринин әдәбијјатларыны һәр ҝүн, орта һесабла, бир нечә јүз мин адам ачыб охујур. Сајт истифадәчиләри демәк олар ки, јарым милјона гәдәр фајл јүкләјирләр: аудио, EPUB, PDF-форматда, еләҹә дә мүхтәлиф жест дилләриндә видео-фајллар јүкләјирләр. Һәр ҝүн јүз нәфәр Мүгәддәс Јазылары өјрәнмәк хаһиши илә мүраҹиәт едир.\nЈеһованын Шаһидләринин рәсми сајты јениләнди


Q=100	C=0	SS=0	LS=100	PS=0	DC=0	LC=0	SD=100	BS=0	G0=1	G1=1	G2=1	DLID=az_RU	BODY=İyul 17, 2018 - 9:46 PM Хәбәрин коду : 902081 Мәнбә : АБНА – Хәбәр Аҝентлији Link:\nӘһли Бејт (әлејһимус-сәлам) - АБНА – Хәбәр Аҝентлијинин вердији хәбәрә әсасән, Иран Ислам Республикасынын Тәһлүкәсизлик Назири өлкәнин ҹәнуб-гәрбиндә ИШИД террор груплашмасына бағлы бир террор дәстәсинин үзвләринин зәрәрсизләшдирәрәк тәһлүкәсизлик гүввәләри тәрәфиндән һәбс едилдији хәбәрини јајымлајыб.\nИИР Тәһлүкәсизлик Назири ҹәнаб Һөҹҹәтүл Ислам вәл Мүслимин Сејид Маһмуд Әләви дүнән ахшам Зәнҹанда бу һагда данышараг дејиб: "Иранда дәстә дүзәлтмәклә даһа сонра ИШИД-ә гошулмағы планлашдыран 4 нәфәрлик дәстәнин үзвләри тәһлүкәсизлик гүввәләри тәрәфиндән мүәјән вә һәбс едилиб. Гејд едилән дәстә башчысы гардашы бундан өнҹә Суријада ИШИД террор груплашмасынын тәркибиндә дөјүшәркән өлдүрүлүб. "


Q=18	C=6	SS=3	LS=9	PS=6	DC=0	LC=0	SD=0	BS=2	G0=28	G1=21	G2=10	DLID=az_RU	BODY=Мәтта 18 | Онлајн Мүгәддәс Китаб | Јени дүнја тәрҹүмәси\nПадшаһлыгда ән бөјүк ким олаҹаг (1—6)\nИман јолунда манеәләр (7—11)\nИтмиш гојун һагда мәсәл (12—14)\nДиндашлар арасында проблемләрин һәлли (15—20)\nРәһмсиз нөкәр һагда мәсәл (21—35)\n18 Бу вахт шаҝирдләр Исанын јанына ҝәлиб дедиләр: «Сәмави Падшаһлыгда ән бөјүк ким олаҹаг?»+ 2 Иса јанына балаҹа бир ушаг чағырды вә ону шаҝирдләрин арасына гојуб 3 деди: «Сизә дејирәм, дәјишиб ушаг кими олмасаныз,+ сәмави Падшаһлыға әсла ҝирмәјәҹәксиниз.+ 4 Өзүнү бу ушаг кими кичилдән сәмави Падшаһлыгда ән бөјүк олаҹаг.+ 5 Бунун кими бир ушағы мәним хатиримә гәбул едән мәни дә гәбул едир. 6 Амма мәнә инанан бу кичикләрдән бирини ҝүнаһа сүрүкләјәнин вај һалына! Белә адамын бојнуна дәјирман дашы* асыб дәнизә атсајдылар, даһа јахшы оларды.+ 7 Иман јолунда гојулан манеәләрә ҝөрә вај дүнјанын һалына! Бу јолда манеәләр мүтләг олаҹаг. Амма вај о адамын һалына ки манеәләр онун васитәсилә јаранаҹаг! 8 Әҝәр әлин вә ја ајағын сәни ҝүнаһа сүрүкләјирсә, ону кәс ат.+ Ики әллә ја ики ајагла сөнмәз алова атылмагданса, шикәст ја топал олуб һәјата говушмаг даһа јахшыдыр.+ 9 Һәмчинин әҝәр ҝөзүн сәни ҝүнаһа сүрүкләјирсә, ону чыхар ат. Ики ҝөзлә одлу Һинном вадисинә* атылмагданса, бир ҝөзлә һәјата говушмаг даһа јахшыдыр.+ 10 Бахын һа, бу кичикләрдән биринә сајмазјана јанашмајын. Буну билин ки, онларын мәләкләри ҝөјдә даима сәмави Атамын һүзурунда дурурлар*.+ 11 *—— 12 Неҹә билирсиниз, јүз гојуну олан адамын бир гојуну итсә,+ мәҝәр о, дохсан доггуз гојуну дағда гојуб азмыш гојуну ахтармаға ҝетмәз?+ 13 Әҝәр ону тапса, инанын, дохсан доггуз азмамыш гојундан даһа чох о гојуна ҝөрә шадланаҹаг. 14 Ејнилә дә, мәним ҝөјдәки Атам* бу кичикләрдән бирҹәҹијинин белә мәһв олмасыны истәмир.+ 15 Әҝәр кимсә* сәнә гаршы бир ҝүнаһ иш тутса, ҝет онунла тәкликдә даныш, ҝүнаһыны үзүнә де.+ Әҝәр сәнә гулаг асса, ону газандын.+ 16 Ишдир, гулаг асмаса, өзүнлә бир вә ја ики нәфәр ҝөтүр ки, мәсәлә ики вә ја үч шаһидин дили илә тәсдиг олунсун.+ 17 Әҝәр онлара гулаг асмаса, мәсәләни јығынҹаға даныш. Әҝәр јығынҹаға да гулаг асмаса, гој о адам сәнин үчүн бир бүтпәрәст+ вә ја верҝијыған кими олсун.+ 18 Инанын, јердә бағладығыныз һәр шеј артыг ҝөјдә бағланмыш олаҹаг вә јердә ачдығыныз һәр шеј артыг ҝөјдә ачылмыш олаҹаг. 19 Әмин олун, әҝәр јердә араныздан ики нәфәр ваҹиб бир мәсәлә барәсиндә ҝөјдәки Атама дуа етмәк разылығына ҝәләрсә, Атам онларын истәјини јеринә јетирәҹәк.+ 20 Ики ја үч адам мәним адым наминә бир јерә јығышанда мән дә орада,+ онларын арасындајам». 21 Онда Бутрус ҝәлиб Исадан сорушду: «Аға, кимсә мәнә гаршы ҝүнаһ иш ҝөрәндә ону нечә дәфә бағышламалыјам? Једди дәфә?» 22 Иса она деди: «Једди дәфә јох, лазым ҝәлсә, лап јетмиш једди дәфә бағышламалысан.+ 23 Буна ҝөрә дә сәмави Падшаһлығы нөкәрләриндән борҹларыны ҝери алмаг истәјән бир падшаһа бәнзәтмәк олар. 24 Падшаһ борҹларыны јығанда јанына бир адам ҝәтирдиләр. Бу адам падшаһа он мин талант* пул борҹлу иди, 25 лакин борҹу өдәмәјә имканы јох иди. Падшаһ әмр етди ки, онун өзү, арвад-ушағы вә һәр нәји варса, һамысы сатылсын, борҹ ҝери гајтарылсын.+ 26 Онда нөкәр падшаһын ајағына јыхылыб јалвармаға башлады: “Аға, бир аз сәбир елә, һамысыны гајтараҹағам”. 27 Падшаһын нөкәрә рәһми ҝәлди, ону азад етди, борҹуну да ләғв етди.+ 28 Амма о нөкәр падшаһын јанындан чыхыб она ҹәми јүз динар* борҹу олан бир нөкәр јолдашыны тапды, ону тутуб боғмаға башлады вә деди: “Борҹуму гајтар”. 29 Нөкәр онун ајағына јыхылыб јалвармаға башлады: “Бир аз сәбир елә, һамысыны гајтараҹағам”. 30 Амма о, гулаг асмаг истәмәди. Ҝедиб нөкәри дустагханаја атды ки, борҹуну гајтарана гәдәр орада галсын. 31 Диҝәр нөкәрләр онун бу һәрәкәтини ҝөрәндә чох пис олдулар вә ҝедиб һәр шеји падшаһа данышдылар. 32 Онда падшаһ һәмин нөкәри чағыртдырыб деди: “Еј јарамаз нөкәр! Сән мәнә јалваранда мән бүтүн борҹуну бағышладым. 33 Мәҝәр мән сәнә рәһм етдијим кими, сән дә нөкәр јолдашына рәһм етмәли дејилдин?”+ 34 Падшаһ бәрк гәзәбләнди. О, нөкәри дустагхана ҝөзәтчиләринә верди ки, борҹуну сон гәпијинә кими өдәјәнә гәдәр дустагханада галсын. 35 Әҝәр сиз дә башгаларыны үрәкдән бағышламасаныз,+ ҝөјдәки Атам да сизинлә белә давранаҹаг».+\n^ Јахуд үзүнә бахырлар.\n^ Диҝәр вариант: сизин ҝөјдәки Атаныз.\n^ Он мин ҝүмүш талант алтмыш милјон динара бәрабәр иди. Б14 әлавәсинә бах.


Q=14	C=7	SS=0	LS=0	PS=14	DC=0	LC=0	SD=0	BS=1	G0=13	G1=10	G2=4	DLID=az_RU	BODY=Мәсәлләр 9 | Онлајн Мүгәддәс Китаб | Јени дүнја тәрҹүмәси\nҺәгиги һикмәтин дәвәти (1—12)\nМәним сајәмдә өмрүн узанар (11)\nАхмаг гадынын дәвәти (13—18)\nОғурлуг су ширин олар (17)\n9 Һәгиги һикмәт евини тикиб,Једди сүтунуну јонуб. 2 Һејванларыны кәсиб,Шәрабына әдва гатыб,Сүфрәсини ачыб. 3 Кәнизләрини ҝөндәриб.Шәһәрин һүндүр јерләриндә ҹар чәкирләр:+ 4 «Ҹаһилләр бура ҝәлсин». О, ағылсыза белә дејир: 5 «Ҝәлин чөрәјимдән јејин,Түнд шәрабымдан ичин. 6 Ҹәһаләти атын вә јашајын,+Дәрракә јолу илә јеријин».+ 7 Ришхәндчијә өјүд-нәсиһәт верән һөрмәтдән дүшәр,+Шәр адамы данлајан јараланар. 8 Ришхәндчини мәзәммәт етмә, јохса сәндән зәһләси ҝедәр,+ Ағыллы адамы мәзәммәт ет, сәни севәр.+ 9 Ағыллы адама өјүд-нәсиһәт версән, һикмәти артар.+ Салеһә билик версән, елми чохалар. 10 Јеһовадан горхмагдыр һикмәтин башы,+Мүгәддәс Аллаһын елми+ дәрракә верир. 11 Чүнки мәним сајәмдә өмрүн узанар,+Илләринин үстүнә илләр ҝәләр. 12 Һикмәтли олсан, хејир тапарсан,Ришхәндчилик етсән, зәрәрини өзүн чәкәрсән. 13 Ахмаг гадын һај-күј салар.+ О, ҹаһилдир, һеч нә ганмыр. 14 О, шәһәрин һүндүр јериндә,Евинин гапысында кәтил гојуб отурур.+ 15 Јолдан кечәнләри чағырыр,Өз јолу илә ҝедәнләри һајлајыр: 16 «Ҹаһилләр бура ҝәлсин». Ағылсызлара дејир:+ 17 «Оғурлуг су ширин олар,Ҝизли јејилән чөрәјин башга ләззәти вар».+ 18 Амма онларын хәбәри јохдур ки, өлүмүн дустаглары орададыр.Онун гонаглары Мәзарын* дәринликләриндәдир.+


Q=12	C=0	SS=0	LS=6	PS=6	DC=0	LC=0	SD=0	BS=1	G0=31	G1=19	G2=12	DLID=az_RU	BODY=Һакимләр 13 | Онлајн Мүгәддәс Китаб | Јени дүнја тәрҹүмәси\nМәләк Мәнуһла арвадынын јанына ҝәлир (1—23)\nШимшон доғулур (24, 25)\n13 Исраиллиләр јенә дә Јеһованын өнүндә пис ишләр ҝөрдүләр.+ Јеһова да онлары гырх ил филиштлиләрә табе етди.+ 2 О вахт Дан+ гәбиләсиндән Мәнуһ+ адлы сораһлы+ бир киши варды. Онун арвады сонсуз иди, ушағы олмурду.+ 3 Бир дәфә Јеһованын мәләји гадына ҝөрүнүб деди: «Сән сонсузсан, ушағын олмур. Анҹаг инди һамилә галыб бир оғул доғаҹагсан.+ 4 Мәбада дилинә шәраб, башга кефләндириҹи ички,+ нә дә һарам бир шеј вурасан.+ 5 Сән һамилә галыб бир оғул доғаҹагсан. Онун башына үлҝүҹ дәјмәмәлидир.+ Чүнки ушаг дүнјаја ҝәләндән Аллаһын нәзириси олаҹаг вә Исраили филиштлиләрдән гуртараҹаг».+ 6 Гадын ҝедиб әринә деди: «Јаныма бир Аллаһ адамы ҝәлмишди. О, Аллаһын мәләјинә охшајырды, ҝөркәминдән әзәмәт јағырды. Мән онун һарадан ҝәлдијини сорушмадым, о да мәнә адыны демәди.+ 7 Тәкҹә буну деди: “Һамилә галыб оғул доғаҹагсан. Мәбада шәраб вә ја башга кефләндириҹи ички ичәсән, дилинә һарам бир шеј вурасан. Чүнки ушаг дүнјаја ҝәләндән та өләнәдәк Аллаһын нәзириси олаҹаг”». 8 Мәнуһ Аллаһа јалварыб деди: «Јеһова, нә олар, гој ҝөндәрдијин Аллаһ адамы јенә ҝәлсин вә бизә баша салсын ки, ушағы неҹә тәрбијә етмәлијик». 9 Аллаһ Мәнуһу ешитди, Аллаһын мәләји јенә гадынын јанына ҝәлди. Гадын бајырда отурмушду, әри Мәнуһ онунла дејилди. 10 Гадын тез әринин јанына гачыб деди: «Оҝүнкү адам јенә ҝәлиб».+ 11 Мәнуһ арвады илә ҝәлиб һәмин адама деди: «Арвадымла данышан сән идин?» О: «Мән идим», — дејә ҹаваб верди. 12 Мәнуһ она деди: «Тәки дедикләрин чин олсун! Бәс ушаг һансы јолун јолчусу олаҹаг, нә ишин саһиби олаҹаг?»+ 13 Јеһованын мәләји Мәнуһа деди: «Гој арвадын она сөјләдијим шејләрдән узаг дурсун.+ 14 Мејнә мәһсулларындан һеч нә јемәсин, нә шәраб, нә башга кефләндириҹи ички ичмәсин,+ дилинә һеч бир һарам шеј вурмасын.+ Она бујурдуғум һәр шеји јеринә јетирсин». 15 Мәнуһ Јеһованын мәләјинә деди: «Риҹа едирәм, ајаг сахла, гој сәнин үчүн оғлаг кәсәк».+ 16 Јеһованын мәләји Мәнуһа ҹаваб верди: «Лап галсам да, јемәк јемәјәҹәјәм. Јох әҝәр Јеһоваја јандырма гурбаны тәгдим етмәк истәјирсәнсә, онда бујур, елә». Мәнуһ билмирди ки, гаршысындакы Јеһованын мәләјидир. 17 О, Јеһованын мәләјиндән сорушду: «Сәнин адын нәдир?+ Адыны сөјлә ки, дедикләрин јеринә јетәндә сәнә алгыш охујаг». 18 Лакин Јеһованын мәләји она деди: «Адымы нә едирсән? Адым харигүладәдир». 19 Сонра Мәнуһ бир оғлаг вә тахыл тәгдимәси ҝөтүрүб, дашын үстүндә Јеһоваја тәгдим етди. Мәнуһла арвады дуруб бахаркән О, гәрибә бир шеј етди. 20 Гурбанҝаһдан алов чыхыб ҝөјә галханда Јеһованын мәләји Мәнуһла арвадынын ҝөзү габағында аловун ичиндә ҝөјә галхды. Онларын икиси дә үзүстә јерә дөшәнди. 21 Јеһованын мәләји даһа Мәнуһла арвадына ҝөрүнмәди. Онда Мәнуһ баша дүшдү ки, сән демә, бу, Јеһованын мәләји имиш.+ 22 О, арвадына деди: «Биз Аллаһы ҝөрмүшүк, һөкмән өләҹәјик».+ 23 Арвады исә она деди: «Јеһова бизи өлдүрмәк истәсәјди, биздән јандырма гурбаныны, тахыл тәгдимәсини гәбул етмәзди.+ О, бүтүн бунлары бизә ҝөстәрмәзди, бу шејләри бизә демәзди». 24 Вахт-вәдә јетишди, гадынын бир оғлу олду вә адыны Шимшон+ гојду. Ушаг бөјүјүр, Јеһова ону сахлајырды. 25 Бир мүддәт сонра Сораһ илә Әштул+ арасында, Маһане-Данда+ Јеһованын руһу онун үзәринә енди*.+\n^ Һәрфән: ону јөнәлтмәјә башлады.


Q=6	C=2	SS=0	LS=4	PS=0	DC=0	LC=0	SD=0	BS=0	G0=36	G1=31	G2=19	DLID=az_RU	BODY=06 Јанвар 2022\nМирзә Ҹавад Аға Мәлики Тәбризи һәзрәт Фатимәнин (ә) шәһадәт ҝүнү мүнасибәтилә јазыр:\nҸәмадиус-сани ајын үчүндә ханымлар ханымы һәзрәт Зәһра (ә) вәфат етмишдир. Сәһиһ рәвајәтә ҝөрә һәзрәтин шәһадәт ҝүнү бу ҝүндүр. О, бу ҝүн һаггы әлиндән алынмыш вә зүлмә мәруз галмыш бир һалда дүнјадан көчдү. Шиәләр бу ҝүнә вәфадар галараг ону мүсибәт вә гәм ҝүнү гәрар вермәлидирләр. Чүнки бу ҝүн о һәзрәтин јахынлары Рәсули-әкрәмин (с) вәфатындан сонра икинҹи мүсибәти јашадылар.\nИмам Әлинин (ә) һәзрәт Зәһраја (ә) әзадарлығы\nӘмирәлмөминин Әли (ә) үчүн Пејғәмбәрин (с) вәфатындан сонра һеч бир ҝүн, бу ҝүн гәдәр мүсибәтли вә ағрылы-аҹылы олмајыб. Һәзрәт Зәһраны (ә) итирмәк Әли (ә) үчүн чох ағыр иди. Она ҝөрә дә Әли (ә) ханым Зәһранын (ә) мүсибәтиндә нөвһә охуду, ағлады вә ондан ајрылыға ҝөрә шикајәт едәрәк деди:\n“Ҹаным аһ зинданында һәбс олуб. Каш, ҹаным да бу наләләримлә бирҝә чыхајды. Сәндән сонра јашамағын һеч бир фајдасы јохдур. Сәндән сонра өмрүмүн узун ола биләҹәјиндән горхдуғум үчүн ағлајырам.”\nҺәмчинин бу мәзмунда диҝәр бир нөвһә охумушдур:\n“Әһмәддән сонра Фатимәни итирмәк ҝөстәрир ки, һеч бир дост әбәди галмыр. Онлары итирдикдән сонра һәјат сәнин үчүн неҹә хош кечә биләр? Анд олсун ҹанына, бу мүмкүн олан шеј дејил. Инсан достунун өлмәмәсини истәјир, анҹаг бу гејри-мүмкүндүр.” (“Биһарул-әнвар”, ҹ. 43, сәһ. 216)\nҸаныма анд олсун ки, Имам Әлинин (ә) бу шер вә нәсрләрини хатырламаг ағыллары мат гојур. О һәзрәтин белә бир сөзләр демәси о гәдәр дә садә мәсәлә дејилдир. Бу сөзләр һәзрәт Зәһранын (ә) Аллаһ јанында мәгамынын әзәмәтини, онун Аллаһ јанында фәзиләтини ҝөстәрир. Һәзрәт Әлинин (ә) туфанларын белә ону јериндән тәрпәдә билмәдији, һеч бир шејин ону сындыра билмәдији, ондан селләр ахан вә зирвәсинә гушлары белә уча билмәдији бир дағ кими сәбринә диггәт етмәклә, һәзрәт Зәһрадан (ә) ајрылығына ҝөрә белә бир вәзијјәтә дүшмәси вә бу сөзләри дилинә ҝәтирмәси чох-чох һејрәтләндириҹи бир мәсәләдир.\nƏҝәр Фатимәнин (ә) фәзиләти ән јүксәк дәрәҹәдә олмасајды вә бу мүсибәтә ҝөрә аһ-налә етмәк јахшы олмасајды, Имам Әли (ә) онун мүсибәтиндә бу гәдәр аһ-налә етмәзди.\nОна ҝөрә шиәләр дә һәзрәт Фатимәнин (ә) вәфат ҝүнүнү өзләри үчүн һүзн ҝүнү гәрар вермәкдә, һәмин ҝүнү матәм сахламагда, о һәзрәтин мүсибәтләрини зикр етмәкдә ҝәрәк Әлини (ә) өзләринә өрнәк ҝөтүрсүнләр. Чүнки һәзрәт Зәһра (ә) атасынын тәк өвлады, ән севимлиси иди. Пејғәмбәр (с) онунла елә рәфтар едирди ки, ондан башга һеч кәслә елә рәфтар етмәмишдир. Шиәләр вә онларын мүхалифләри Пејғәмбәрин (с) һәзрәт Зәһра (ә) барәдә белә бујурдуғуну дејибләр: “Фатимә мәним ҹанымын бир һиссәсидир. Һәр кәс ону гәзәбләндирсә, мәни гәзәбләндирмишдир.”\nФатимә Зәһранын (ә) вәсијјәтиндә шиәнин һагг олмасынын исбаты\nҺәзрәт Фатимә (ә) өлүм јатағында оларкән биринҹи вә икинҹи хәлифәдән Пејғәмбәрин (с) бу һәдисини өз гулаглары илә ешитдикләринә етираф алдыгдан сонра һәмин һәдислә онларын әлејһинә дәлил ҝәтирди вә сонра әлләрини галдырыб деди: “Илаһи, Өзүн шаһид ол ки, бу ики нәфәр мәни гәзәбләндирди.” Сонра да Әлијә (ә) вәсијјәт етди ки, онун дәфнини вә гәбринин јерини о ики нәфәрдән ҝизли сахласын.\nҸаныма анд олсун ки, һәзрәт Зәһранын (ә) бу вәсијјәти Аллаһ јолунда ҹиһад, шиә мәзһәбинин һагг олдуғунун, диҝәр мәзһәбләрин исә батил олмасыны сүбут етмәк үчүн һәр ајә вә дәлилдән даһа фајдалыдыр. Чүнки онун дәфнинин ҝизли олмасы вә гәбринин јеринин ҝизли галмасы суал јарадыр. Һәр кәс бу суала ҹаваб тапмаг ардынҹа олса, баша дүшәҹәк ки, бунлар о һәзрәтин вәсијјәти әсасында ҝизли сахланылмышдыр. Ҹаваб ахтаран шәхсә сәманын ортасына чатмыш ҝүн кими ајдын олаҹаг ки, атасынын јадиҝары о ики нәфәрә гаршы гәзәбли олдуғу һалда дүнјадан көчмүшдүр, атасы вә мөвласы Пејғәмбәрлә (с) ҝөрүшдүкдә онлардан шикајәт етмишдир. Бу мәсәлә о ики нәфәр үчүн бөјүк рүсвајчылыгдыр вә даһа бундан бөјүк рүсвајлыг ола билмәз.\nХүсусилә дә Гуранын бәзи ајәләри бујурур:\n“(Ја Пејғәмбәр!) Де: Мән сиздән бунун (рисаләти тәблиғ етмәјимин) мүгабилиндә гоһумлуг мәһәббәтиндән (Әһли-бејтә севҝидән) башга бир шеј истәмирәм.” (“Шура” сурәси, ајә 23)\n“Де: Мән сиздән һеч бир әвәз истәмирәм, о сизин олсун.” (“Сәба” сурәси, ајә 47)\nАллаһын рәсулу (с) дүнјадан көчәндә онун јер үзүндә Фатимәдән (ә) даһа јахын бир кәси јох иди.\nБунлара диггәт етмәклә, һеч бир агил шәхс өзүндә шүбһәјә јол вермәз ки, Пејғәмбәрин (ә) рисаләт муздуну вермәкдә хәјанәт едән кәс, Пејғәмбәрин (с) ҹанишини ола билмәз вә онун хилафәт күрсүсүндә отурмаға лајиг дејил. Мәлумдур ки, Пејғәмбәрә (с) хәјанәт едән вә онун јахынларынын һаггыны вермәјән кәс, она јахын олмајанларын һаггына да риајәт етмәјәҹәк. Пејғәмбәрин (с) гызына зүлм едән, үммәт арасында неҹә әдаләтлә рәфтар едә биләр? Бу мәсәлә алим вә наданын чох асанлыгла баша дүшдүјү бир мөвзудур. Хүсусилә дә шиә вә әһли-сүннәнин мәшһур тәфсирчиләринин јекдил нәзәринә ҝөрә “тәтһир” ајәси һәзрәт Зәһранын (ә) шәниндә назил олмушдур. Она ҝөрә дә Гуранын ачыг-ајдын шәкилдә һәзрәт Зәһраны (ә) һәр бир сәһв вә хәтадан пак билдији, она гаршы севҝини ваҹиб етдији бир һалда кимсә она зүлм етсә вә һаггыны гәсб етсә, һеч вахт бу зүлм вә әзаб-әзијјәт етмәсинә сәһиһ шәри јолла һагг газандыра билмәз.\nЕј инсанлар! Ағлајын, севимли, кәрим вә аләмләрә рәһмәт пејғәмбәринин гәлбинин парчасы вә пак гызына гаршы олан бу бөјүк ҹинајәтә! Һәлә атасынын кәфәнинин сују гурумамыш онун һаггыны гәсб етдиләр, атасынын ирсиндән мәһрум етдиләр, үзүнә силлә вурдулар, өвладыны сигт етдиләр. Аллаһын мүгәррәб мәләкләринин мүддәтләрлә дајаныб ҝөзләдији вә иҹазә алмадан ҝирмәдикләри евинин гапысына од вурдулар.\nҺәр һалда шиәләр бу ҝүн Пејғәмбәрин (с) разылығына сәбәб олаҹаг, Фатимәнин (ә) Аллаһынын ону бәјәнәҹәк вә шиәлик һаггы јеринә јетириләҹәк бир шәкилдә һәзрәт Зәһраны (ә) зијарәт етсинләр вә она салават ҝөндәрсинләр.\n1509 дәфә бахылыб


Q=31	C=6	SS=0	LS=18	PS=12	DC=0	LC=0	SD=0	BS=1	G0=14	G1=10	G2=7	DLID=az_RU	BODY=Ефеслиләрә 6 | Онлајн Мүгәддәс Китаб | Јени дүнја тәрҹүмәси\nУшаглара вә валидејнләрә мәсләһәтләр (1—4)\nГуллара вә ағалара мәсләһәтләр (5—9)\nАллаһын вердији бүтүн јараглар (10—20)\n6 Ушаглар, Рәббин ирадәсинә ујғун олараг валидејнләринизин сөзүнә гулаг асын,+ чүнки бу, Аллаһын ҝөзүндә дүзҝүндүр. 2 «Атана вә анана һөрмәт ет».+ Бу, илк әмрдир ки, вәдлә бәрабәр верилиб: 3 «Беләҹә, ҝүзәранын хош, јер үзүндә өмрүн узун олаҹаг». 4 Сиз исә, аталар, ушагларынызы гәзәбләндирмәјин,+ онлары Јеһованын тәрбијәси+ вә өјүд-нәсиһәтилә бөјүдүн.+ 5 Еј гуллар, јердәки ағаларыныза+ Мәсиһә итаәт едир кими, дәрин еһтирам вә сәмимијјәтлә итаәт един. 6 Буну инсанлары разы салмаг үчүн+ онлар сизи ҝөрәндә јох, Мәсиһин гуллары кими Аллаһын ирадәсини сидги-үрәкдән јеринә јетирмәк үчүн един.+ 7 Гуллар, ҹанла-башла хидмәт един, санки, инсанлара јох, Јеһоваја хидмәт едирсиниз.+ 8 Сиз билирсиниз ки, истәр гул, истәр азад инсан етдији јахшылыға ҝөрә Јеһовадан мүкафатыны алаҹаг.+ 9 Сиз дә, ағалар, гулларынызла бу ҹүр давранын, һәрбә-зорбаны гыраға гојун, ахы сиз билирсиниз ки, онларын да, сизин дә Саһибиниз ҝөјләрдәдир+ вә О, ајры-сечкилији севмир. 10 Хүласә, Рәбдән вә Онун ҝүҹүнүн әзәмәтиндән гүввәт алын.+ 11 Иблисин һијләләринә синә ҝәрмәк үчүн Аллаһын вердији бүтүн јараглары әјнинизә ҝејинин.+ 12 Чүнки биз әтә вә гана гаршы јох, һөкумәтләрә, һакимијјәтләрә, бу зүлмәти идарә едән дүнја һөкмдарларына, сәмави аләмдәки шәр руһи гүввәләрә+ гаршы мүбаризә апарырыг.+ 13 Буна ҝөрә дә Аллаһын вердији бүтүн јараглары ҝөтүрүн+ ки, ағыр ҝүндә мүгавимәт ҝөстәрә биләсиниз. Беләҹә, һәр шеји јеринә јетирәндән сонра мөһкәм дураҹагсыныз. 14 Беләликлә, һәгигәт гуршағыны белинизә бағлајыб,+ салеһлик зиреһини дөшүнүзә тахыб,+ 15 сүлһ мүждәсини тәблиғ етмәк һазырлығыны ајағыныза ҝејиниб дәјанәтлә дајанын.+ 16 Бунлардан башга бөјүк иман галханыны ҝөтүрүн,+ онунла сиз Шәририн* бүтүн аловлу охларыны сөндүрәҹәксиниз.+ 17 Һәмчинин хилас дәбилгәсини+ вә руһун гылынҹыны, јәни Аллаһын сөзүнү ҝөтүрүн.+ 18 Ејни заманда һәр ан руһун тәсирилә һәр ҹүр диләк вә јалварышла дуа един.+ Буна ҝөрә дә ојаг галын, даима мүгәддәсләр үчүн јалварын. 19 Мәндән өтрү дә дуа един ки, данышмаға башлајанда нә демәк лазымдырса, мәнә билдирилсин вә мән мүждәнин мүгәддәс сиррини ҹәсарәтлә бәјан едим.+ 20 Чүнки мән мәһбус һалымда бу мүждәнин сәфири кими+ хидмәт едирәм. Дуа един ки, онун һаггында ҹәсарәтлә даныша билим. Бу, мәним борҹумдур. 21 Ағаја сәдагәтлә хидмәт едән севимли гардашым Тихик+ һал-әһвалым барәдә һәр шеји сизә чатдыраҹаг.+ 22 Ону бу мәгсәдлә јаныныза ҝөндәрирәм ки, сизә һал-әһвалымыздан хәбәр ҝәтирсин вә тәсәлли версин. 23 Атамыз Аллаһдан вә Ағамыз Иса Мәсиһдән гардашлара сүлһ, мәһәббәт вә иман диләјирәм. 24 Ағамыз Иса Мәсиһи түкәнмәз мәһәббәтлә севән һәр кәсә лүтф јар олсун!\n^ Јәни Шејтанын.